পবিত্র আশুরা ও মহররম-৯\nআশুরা উপলক্ষে ওস্তাদ আয়াতু্ল্লাহ মিসবাহ তাকী ইয়াযদীর নবম বক্তব্য\n(হোসাইনিয়ায়ে শুহাদা ঃ ৩০-০১-৭৯ ফার্সী সাল/ ১৯-০৪-২০০০ খৃস্টাব্দ)\nহযরত আবা আব্দিল্লাহ্ আল্-হোসাইন (আঃ) তাঁর মহান পুত্রগণ ও সঙ্গীসাথীদের শাহাদাত উপলক্ষ্যে হযরত ইমাম মাহ্দী (আল্লাহ্ তাঁর আবির্ভাব ত্বরান্বিত করুন), মহান রাহ্বার, মহান মার্জা’এ তাক্বলীদগণ ও হোসাইনী আদর্শের ভক্ত অনুসারীদের সকলের প্রতি শোক ও সমবেদনা জানাচ্ছি। আশা করি মহান আল্লাহ্ তা’আলা আমাদেরকে এ দুনিয়ায় ও পরকালে ইমাম হোসাইন (আঃ)-এর খাঁটি অনুসারী হবার তাওফীক দেবেন।\nআশূরা ও হযরত ইমাম হোসাইন (আঃ)-এর অভু্যত্থান সম্পর্কে যে সব প্রশ্ন উত্থাপন করা হয় তার মধ্য থেকে একটি প্রশ্ন সম্পর্কে বিগত আলোচনায় আলোকপাত করেছি। তাতে যে বিষয়টি সুস্পষ্ট হয়ে গেছে তা হচ্ছে ইমাম হোসাইনের অভু্যত্থানের লক্ষ্য ছিলো উম্মাতের সংশোধনের চেষ্টা করা এবং “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”। তিনি এ কাজের জন্য যে কর্মপন্থা বেছে নিয়েছিলেন এবং যার পরিণতিতে শহীদ হয়েছিলেন তা-ই হচ্ছে ‘ইছ্লাহ্’ বা সংস্কারের মানদণ্ড এবং “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর মানদণ্ড।\nযা-ই হোক, প্রশ্ন হচ্ছে, হযরত ইমাম হোসাইন (আঃ) তাঁর এ অভু্যত্থান ও বিপ্লবের পিছনে যে উদ্দশ্য পোষণ করছিলেন তিনি কি সে উদ্দশ্যে উপনীত হতে পেরেছিলেন?\n“আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর প্রকৃত তাৎপর্যের সাথে পরিচিত হবার লক্ষ্যে বিগত আলোচনায় আমি এ সংক্রান্ত কয়েকটি আয়াত ও রেওয়াইয়াত উদ্ধৃত করে আল্লাহ্ তা’আলা যতখানি তাওফীক দিয়েছেন তদনুযায়ী তার ওপরে আলোকপাত করেছি। আয়াত ও রেওয়াইয়াতের ভিত্তিতে আমরা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর যে তাৎপর্য বুঝতে পেরেছি এবার তার ভিত্তিতে কিছুটা বিশ্লেষণাত্মক ও টেকনিক্যাল দৃষ্টিকোণ থেকে আলোচনা করতে চাই। এর মূল আলোচনাটা অনেকের কাছে হয়তো কিছুটা কঠিন মনে হতে পারে, কিন্তু যেহেতু এ আলোচনার শ্রোতাদের একটি বিরাট অংশ হচ্ছেন ওলামায়ে কেরাম এবং আল্লাহ্র রহমতে ইসলামী বিপ্লবের বরকতে অন্যদেরও জ্ঞানগত স্তর যথেষ্ট উন্নত হয়েছে, ফলে তাঁদের সকলেই বিভিন্ন বিষয়ের ওপর বিভিন্ন স্তরের ‘ইল্মী আলোচনা ও পর্যালোচনা অনুধাবনের জন্য জ্ঞানগত প্রস্তুতির অধিকারী সেহেতু এ আলোচনা কারো জন্য খুব একটা দুর্বোধ্য হবে না বলে মনে করি। তা সত্ত্বেও আমি যতটা সম্ভব সুস্পষ্ট করে এ বিষয়ের ব্যাখ্যা-বিশ্লেষণ তুলে ধরার চেষ্টা করবো। যদি কোথাও কোনো পরিভাষা অপরিচিত মনে হয় সে জন্য শুরুতেই ক্ষমা চেয়ে নিচ্ছি।\nআমরা সকলেই জানি যে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” হচ্ছে একটি সর্বজনীন দায়িত্ব যা আমল সংক্রান্ত সকল রিসালাহ্ গ্রন্থেই উলি্লখিত হয়েছে। যারা বিভিন্ন মসলা-মাসায়েল নিয়ে আলোচনা করেন এবং শিক্ষণীয় দ্বীনী মজলিসে এ বিষয় নিয়ে আলোচনা করেন তাঁরা যেমন উল্লেখ করেছেন তার ভিত্তিতে সুস্পষ্ট যে, এ বিষয়ের বিভিন্ন শর্ত ও স্তর রয়েছে। এর ভিত্তিতে স্বাভাবিকভাবেই এ প্রশ্ন জাগে যে, হযরত ইমাম হোসাইন (আঃ) যা আঞ্জাম দিলেন তা কী ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” ছিলো? আমরা যে ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর সাথে পরিচিত তার সাথে তো এটা মিলে না। বলা হয় যে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” আঞ্জাম দিতে গেলে যদি ক্ষতি হয়, এমনকি নিশ্চিত না হলেও কেবল ক্ষতি হবে বলে ভয় হয় তাহলেও আর এ দায়িত্ব পালন অপরিহার্য থাকে না। কিন্তু হযরত ইমাম হোসাইন (আঃ) যে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” আঞ্জাম দেন তাতে ক্ষতি হওয়ার বিষয়টি অকাট্যভাবে নিশ্চিত ছিলো এবং হযরত ইমাম তা পূর্ব থেকেই নিশ্চিতভাবে জানতেন। তা সত্ত্বেও তিনি পদক্ষেপ নেন। এটা কী ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”?\nএ প্রশ্নের জবাব দিতে গিয়ে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর তাৎপর্য ও তার প্রয়োগ বিভিন্ন রেওয়াইয়াতে যেভাবে এসেছে তার প্রতি গভীর দৃষ্টিপাত করলে আমরা দেখতে পাই যে, “আম্র্ বিল্ মা’রূফ্” মানে হচ্ছে ভালো কাজ সমূহ সম্পাদনে অন্যদেরকে বাধ্য করা। কাজটি সম্পাদন যদি ফরয হয় তাহলে সে জন্য “আম্র্ বিল্ মা’রূফ্”ও ফরয হবে। আর কাজটি যদি মুস্তাহাব হয় তাহলে সে জন্য “আম্র্ বিল্ মা’রূফ্”ও মুস্তাহাব হবে। কিন্তু শরয়ী ফরয হিসেবে “আম্র্ বিল্ মা’রূফ্” শুধু ফরয কাজের সাথে সংশ্লিষ্ট। অর্থাৎ “আম্র্ বিল্ মা’রূফ্” মানে লোকদেরকে তাদের ফরয কাজ সম্পাদনে বাধ্য করা। তবে এক্ষেত্রে ‘বাধ্য করা’রও কয়েকটি স্তর আছে।\nআপনি যখন কাউকে কোনো কাজ আঞ্জাম দিতে বাধ্য করতে চান তখন তার কয়েকটি স্তর আছে। এ ব্যাপারে আপনারা সর্বপ্রথম যে বিষয়টির মুখোমুখি হন তা হচ্ছে বাচ্চাদেরকে ফরয আদায়ে বাধ্য করা _ সবে মাত্র যাদের ওপর শরয়ী দায়িত্ব বর্তেছে। এক্ষেত্রে মেয়েদের নয় বছর ও ছেলেদের পনর বছর বয়স পূর্ণ হবার পর। এরা হয়তো এখনো ঠিক মতো নামায পড়া শিখে নি। আপনি “আম্র্ বিল্ মা’রূফ্” হিসেবে এমন একটি বাচ্চাকে নামায আদায়ে বাধ্য করতে চান। সে ক্ষেত্রে আপনার প্রথম কাজ হচ্ছে নামায পড়া শিক্ষা দেয়া। এ এক ধরনের “আম্র্ বিল্ মা’রূফ্”। একে বলে “তা’লীমে জাহেল্” অর্থাৎ যে জানে না তাকে শিক্ষা দান। এরপর সে যখন নামায শিখলো তারপর সে হয়তো কখনো নামায আদায়ের ব্যাপারে আলসেমী করতে পারে। অনেক সময় তার নামায ক্বাযা হয়ে যায়। সকালে দেরীতে ঘুম থেকে ওঠে। তখন আপনি তাকে সময় মতো নামায আদায়ের জন্য উৎসাহিত করলেন। এ-ও এক ধরনের “আম্র্ বিল্ মা’রূফ্”।\nএ পর্যন্ত আমরা “আম্র্ বিল্ মা’রূফ্”-এর দু’টি সুস্পষ্ট মানদণ্ডের সাথে পরিচিত হলাম। একটি হলো এই যে, একজন জানে না; আপনি তাকে শিক্ষা দেবেন। এ ক্ষেত্রে হতে পারে যে, সে মূল হুকুমটি সম্পর্কেই অবগত নয়, বা তার বিষয়বস্তু জানে না, অথবা কীভাবে নামায আদায় করতে হবে তা জানে না। অথবা জানে না যে, নামায আদায় করা ফরয। অবশ্য এখানে যে আমি নামাযের উদাহরণ দিলাম, এ বিষয়ের উদাহরণ হিসেবে নামাযের উদাহরণ পুরোপুরি যথাযথ উদাহরণ নয়। কারণ, নামায যে ফরয তা সকলেরই জানা। কিন্তু কতক ফরয কাজ আছে যে সম্পর্কে সকলে জানে না যে, তা ফরয। এ হলো এক ধরনের “আম্র্ বিল্ মা’রূফ্”।\nকিন্তু মূলগতভাবে তথা “আম্র্ বিল্ মা’রূফ্” পরিভাষাটির মূল অর্থের দিক থেকে অজ্ঞদেরকে দ্বীনী দায়িত্ব-কর্তব্য সম্পর্কে শিক্ষা দান এর অন্তর্ভুক্ত নয়। তবে পরিভাষাটির তাৎপর্যকে যদি সমপ্রসারিত করা হয় তখন এর মানদণ্ড সমপ্রসারিত হওয়ার কারণে অজ্ঞদেরকে দ্বীনী দায়িত্ব-কর্তব্য সম্পর্কে শিক্ষা দান এর অন্তর্ভুক্ত হয়ে যায়। অর্থাৎ আল্লাহ্ তা’আলা যে কারণে “আম্র্ বিল্ মা’রূফ্” ফরয করেছেন সে মানদণ্ডের আলোকে দেখা যায় যে, যে ব্যক্তি দ্বীনী দায়িত্ব-কর্তব্য সম্পর্কে অবগত নয় “আম্র্ বিল্ মা’রূফ্”-এর হুকুমের মধ্যে সে-ও শামিল রয়েছে। অতএব, তাকে তা শিক্ষা দেয়া কর্তব্য। কিন্তু স্বয়ং “আম্র্ বিল্ মা’রূফ্” পরিভাষার মধ্যে এটা শামিল নয়।\nঅন্যদিকে যে ব্যক্তি জানে যে, নামায আদায় করা ফরয, নামাযের মসলা-মাসয়েলগুলোও ঠিক মতো জানে, সে তার এ শরয়ী দায়িত্ব সম্পর্কে অবগত, নামাযের ছহীহ্ হওয়া ও না হওয়ার শর্তাবলীও অবগত, এমন ব্যািক্তকে বলা হয়, “নামায পড়ো।”\nএখানে পরিবেশগত ব্যাপারটি বিশেষ গুরুত্বপূর্ণ। ক্ষেত্র বিশেষে এমন এক পরিবেশ আছে যে, সেখানে নামায একটি বিরাট সামাজিক মূল্যবোধ হিসেবে পরিগণিত হয় এবং সেখানে নামায পরিত্যাগ করাকে বিরাট গুনাহ্ ও মূল্যবোধ বিরোধী আচরণ বলে মনে করা হয়। সে সমাজে কাউকে যখন ‘বেনামাযী’ বলা হয় তখন তা তার জন্য হয় অন্য যে কোনো গালির চেয়ে নিকৃষ্টতর গালি। আমার মনে পড়ছে, যখন ছোট ছিলাম তখন সমাজের লোকদেরকে যে সব গালি দিতে শুনতাম তার মধ্যে একটি ছিলো “তারেকুছ্ ছালাত্” অর্থাৎ ‘নামায ত্যাগকারী’ বা ‘বেনামাযী’। আপনারা বিশ্বাস করুন, তৎকালে সে সমাজে অন্যান্য অপরাধের বা ঘৃণ্য কাজের কথা বলে যে সব গালি দেয়া হতো, এটা তার সবগুলোর চেয়ে নিকৃষ্টতর গালি হিসেবে গণ্য হতো। ক্ষেত্র বিশেষে কোনো সমাজের পরিবেশ এমন যে, কারো সম্পর্কে যদি বলে দেয়া হতো যে, এ ব্যক্তি নামায পড়ে নি, তখন সে লজ্জায় মাথা নীচু করতো। এ কারণে তার চেহারায় বিব্রত ও কাচুমাচু ভাব ফুটে উঠতো। কারণ, সে দেখতে পাচ্ছে, অন্যরা বুঝতে পেরেছে যে, সে নামায পড়েনি। তখন সে এ কারণে এতটাই লজ্জা পেতো। আপনি যদি তার নামায ত্যাগ করার কথা উল্লেখ করেন, তখন সে ওযর পেশ করে, বলে ঃ “দুঃখিত, আমি ভুলে গিয়েছিলাম।” অথবা বলে ঃ “আমার ওযর ছিলো।”\nমোদ্দা কথা, এ ধরনের পরিবেশে এ ধরনের ব্যক্তিকে আপনি যদি তার নামায ত্যাগ করার কথা বলেন, তখন তার ওপরে সে কথার প্রভাব হয়। এই উল্লেখই তার জন্য উপদেশ হিসেবে, নছিহত হিসেবে কাজ করে; সে উপদেশ গ্রহণকারী হয়। এ কারণেই সে ওযর পেশ করে।\nরেওয়াইয়াতে আছে ঃ _ ক্ষেত্র বিশেষে একজন মু’মিনকে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” করা হয়, আর সে উপদেশ গ্রহণ করে, নছিহত গ্রহণ করে এবং তা মেনে নেয়। অথবা সে অজ্ঞ _ জানে না; সে ক্ষেত্রে তাকে বললে সে শিখে নেয়।\nকিন্তু ক্ষেত্র বিশেষে এমন এক পরিস্থিতির উদ্ভব হয় যে, সমাজের সাংস্কৃতিক পরিবেশ ইসলামী সংস্কৃতির পরিবেশ নয়। আপনি সেখানে যে ফরয কাজের আদেশ দিতে চাচ্ছেন সেখানে তার কোনো মূল্য আছে বলে পরিগণিত হয় না এবং তা পরিত্যাগ করা হলে তাকে মূল্যবোধ বিরোধী বলে মনে করা হয় না। সেখানে পরিস্থিতি এমন হয়ে দাঁড়িয়েছে যে, আপনি যখন একজনকে বলবেন যে, “কেন অমুক কাজ করছো?” তখন সাথে সাথেই সে ধৃষ্টতার সাথে বলবে, “আমার ইচ্ছা, তাই করছি। তোমার কী? অনধিকার চর্চা করছো কেন? এটা কি কোনো শরিয়ত বিরোধী কাজ?”\nইসলামী বিপ্লব এজন্য হয়েছে যাতে শরীয়তের বিধিবিধান বাস্তবায়িত হয় এবং এজন্যই লক্ষ লক্ষ লোক শহীদ হয়েছেন। কিন্তু এ ধরনের লোকদের কথা হলো, তারা অযথাই জীবন দিয়েছে। বলে, “আমার মন এসব মানতে চায় না।” যদি কিছুটা পীড়াপীড়ি করেন তাহলে প্রকাশ্যেই ইসলামের সমালোচনা করবে। অনেকে এ রকম বলেছে ঃ “আমরা যদি ইসলামের বিধিনিষেধ মানতে না চাই তো কী? এরা ‘ইসলামী প্রজাতন্ত্র, ইসলামী প্রজাতন্ত্র’ করে আমাদের কান ঝালাপালা করে ফেলছে। কিন্তু আমরা যদি ইসলাম না চাই তো কী হবে?”\nসাংস্কৃতিক পরিবেশ এখন এমন হয়ে গেছে যে, প্রকাশ্যে ইসলামের বিরোধিতা করা এখন আর কোনো ঘৃণ্য কাজ হসেবে পরিগণিত হচ্ছে না। তাই তারা প্রকাশ্যেই বিরোধিতা করছে। এখন আর ইসলাম পালন না করার কারণে কেউ লজ্জিত হচ্ছে না। অন্ততঃপক্ষে কিছু সংখ্যক লোক এ কথা বলতে লজ্জা বোধ করে না যে, আমরা ইসলামের বিরোধী। এর চেয়েও গুরুতর ব্যাপার আছে; কখনো কখনো তা উল্লেখ করেছি; আর পুনরাবৃত্তি করতে চাই না।\nএখন প্রশ্ন হচ্ছে, এরূপ ক্ষেত্রে করণীয় কী? হযরত ইমাম হোসাইন (আঃ) যে পরিস্থিতিতে যিন্দেগী যাপন করছিলেন তা ছিলো এ ধরনেরই পরিস্থিতি। তখন ইসলামের অকাট্য বিধিবিধান পরিত্যাগ করা হচ্ছিলো। তখন আল্লাহ্ তা’আলার নির্ধারিত দণ্ডবিধির কার্যকরিতা বন্ধ করে দেয়া হয়েছিলো। এমন এক ব্যক্তি খেলাফতের জন্য প্রার্থী হয়েছিলো যে ব্যক্তি মদ্যপ ছিলো এবং তা সকলেরই জানা ছিলো। মু’আবিয়াহ্ চাচ্ছিলেন তাঁর পুত্র ইয়াযীদকে রাসূলুল্লাহ্ (সাঃ)-এর খলীফাহ্ করবেন। অর্থাৎ তিনি হযরত রাসূলে আকরাম (সাঃ)-এর অবর্তমানে এমন এক ব্যক্তিকে তাঁর স্থলাভিষিক্ত করতে চাচ্ছিলেন যে ব্যক্তি মদ পান করতো। তা-ও এমন নয় যে, সে একবার বা দুই বার বা কয়েক বার মদ পান করেছিলো। বরং সে নিয়মিত মদ পানে অভ্যস্ত ছিলো। আর সে তা প্রকাশ্যেই পান করতো; এটা সে গোপনে করতো না।\nএ ছাড়া তখন ইসলামের অন্যান্য আহকামও একের পর এক বিতর্কিত, অস্বীকৃত ও প্রকাশ্যেই প্রত্যাখ্যাত হচ্ছিলো। তখন মুসলমানদের রক্তপাত খুবই সহজ ব্যাপারে পরিণত হয়ে গিয়েছিলো। কেউ সরকারের বিরোধী হলেই খুব সহজেই তাকে ধরে নিয়ে যাওয়া হতো এবং হত্যা করা হতো। আর তখন সমাজে বেশীর ভাগ পাপাচার-অনাচারই সংঘটিত হতো।\nএহেন পরিস্থিতিতে হযরত ইমাম হোসাইন (আঃ) যদি জনগণের মাঝে দাঁড়িয়ে বলতেন, “হে জনগণ! তোমরা খুম্স্ প্রদান করো, যাকাত দাও, আল্লাহ্ তা’আলার নির্ধারিত সীমারেখা মেনে চলো, মদপান করো না”, তাহলে যে ব্যক্তি মদপানের জন্য সর্বজনপরিচিত ছিলো তার ওপরে এর কী প্রভাব বর্তাতো? এতে কী লাভ হতো?\nজনগণ স্বেচ্ছায় সজ্ঞানে ইয়াযীদকে মদ্যপ জানা সত্ত্বেও তার অনূকুলে বাই’আত হয়েছিলো। সে শুধু মদ্যপই ছিলো না, বরং সে আরো অনেক কিছুতে অভ্যস্ত ছিলো। সে এমন সব কাজে অভ্যস্ত ছিলো যা আজকের দিনে আমাদের ইসলামী সমাজেও ফ্যাশনে পরিণত হচ্ছে। সে বানর নিয়ে খেলা করতো, কুকুর নিয়ে খেলা করতো। সে ছিলো এ ধরনের লোক। আর এ ব্যক্তিই রাসূলুল্লাহ্ (সাঃ)-এর জায়গায় বসতে চাচ্ছিলো, যাতে তার হুকুম সমূহ রাসূলুল্লাহ্ (সাঃ)-এর হুকুমের মতোই অবশ্য পালনীয় হয়ে যায়; খোদায়ী আহকাম বলে পরিগণিত হয়। এ কারণেই ইমাম হোসাইন (আঃ) বলেন ঃ “তোমরা যদি ইয়াযীদের মতো হও, হে মুসলমানরা, তাহলে ইসলামকে বিদায়।” কারণ, জনগণ যদি ইয়াযীদের মতো এসব কাজে অভ্যস্ত হয়ে পড়ে তাহলে ইসলামের কাফন-দাফন করা ছাড়া গত্যন্তর থাকতে পারে না। কারণ, তাহলে এরপর আর ইসলাম বলতে কিছুই অবশিষ্ট থাকবে না।\nঅবশ্য মু’আবিয়ার শাসনামলের শেষ দিক পর্যন্ত এসে সীমিত সংখ্যক বাহ্যিক বিষয় ছাড়া ইসলামের আর কিছুই অবশিষ্ট ছিলো না। তবে তা সত্ত্বেও পরিস্থিতি এমন ছিলো না যে, কেউ সহজেই প্রকাশ্যে পাপাচারে লিপ্ত হবে এবং জনগণ তা চুপ করে দেখে যাবে। কিন্তু যে ব্যক্তি নিজেই মদ্যপ সে ব্যক্তিই যদি মুসলমানদের খলীফাহ্ হয়ে বসে, তখন সে কি মদ্যপ লোকদের বিরুদ্ধে খোদায়ী শাস্তি বিধান কার্যকর করবে? তাকে বেত্রাঘাত করবে?\nপ্রশ্ন হচ্ছে এহেন পরিস্থিতিতে যিনি “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন করবেন তাঁকে কী করতে হবে? হয় তাঁকে বলতে হবে যে, বর্তমান পরিস্থিতিতে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” বন্ধ রাখতে হবে; আসলে এ অবস্থায় এ ধরনের কোনো দায়িত্বই নেই।\nকিন্তু আল্লাহ্ তা’আলা বলছেন যে, সমাজে যখন কোনো হারাম কাজ সংঘটিত হয় তখন সকল জনগণই এ জন্য দায়ী। কারণ, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” হচ্ছে একটি ফরযে কেফায়ী। যদি দশজন লোক দেখে যে, একটি পাপ কাজ সংঘটিত হচ্ছে, তখন ঐ দশজন লোকের সকলের ওপরই “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব বর্তাবে। এদের মধ্য থেকে একজন যদি “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” আঞ্জাম দেয় তাহলে তাদের দায়িত্ব পালন হয়ে যাবে। কিন্তু কেউই যদি তা আঞ্জাম না দেয় তাহলে দশজনের প্রত্যেকেই দায়ী থাকবে।\nএর মানে হচ্ছে এই যে, এটা যদি নিশ্চিত ও অকাট্য ব্যাপার হয়ে থাকে যে, সমাজে প্রকাশ্যে একটি গুনাহ্ সংঘটিত হচ্ছে, তাহলে যারাই তা জানলো তাদের সকলের ওপরই “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব বর্তাবে। অবশ্য গোপনে কিছু ঘটলে _ যার সংঘটিত হওয়ার বিষয়টি অকাট্য নয়, সে ক্ষেত্রে এ দায়িত্ব নেই। কিন্তু প্রকাশ্যে কোনো কবিরাহ্ গুনাহ্ সংঘটিত হলে এবং যারা তা জানলো তাদের মধ্যে কেউই “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন না করলে তাদের সকলেই জাহান্নামে যাবে।\nএ ব্যাপারে আমি বিগত আলোচনায় হযরত শোয়াইব (আঃ)-এর কওমের শাস্তি সংক্রান্ত একটি রেওয়াইয়াত উদ্ধৃত করেছিলাম যাতে বলা হয়েছিলো যে, তাঁর কওমের চলি্লশ হাজার লোকের পাপাচারের কারণে এক লক্ষ লোককে আযাব দেয়া হয়েছিলো, যাদের মধ্যে ষাট হাজার লোক কেবল “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন না করার অপরাধে শাস্তির সম্মুখীন হয়। এ ধরনের ঘটনা আরো বিভিন্ন কওমের ক্ষেত্রেও ঘটেছে। আছহাবে সাব্তের ক্ষেত্রেও এমনটি ঘটেছিলো।\nআপনারা শুনেছেন যে, আছহাবে সাব্ত্ বা শনিবারের জনগোষ্ঠী নামে পরিচিত লোকেরা ছিলো বনী ইসরাঈলেরই একটি শাখা গোত্র। তারা প্রথমে হযরত ইয়াকুব (আঃ)-এর শরীয়ত ও পরে হযরত মূসা (আঃ)-এর শরীয়তের অনুসরণ করতো। তাদের জন্য শনিবার শিকার করা হারাম করা হয়েছিলো। অবশ্য এটা পালন করে চলা বেশ কঠিন ব্যাপারই ছিলো। এখনো ইয়াহূদী ধর্মের নিষ্ঠাবান অনুসারীরা শনিবার দিন রান্নাবান্না করে না, উনুন জ্বালায় না, প্রাণী জবাই করে না, শিকার করে না। অর্থোডঙ্ ইয়াহূদীরা এখনো এ হুকুম মেনে চলে। ইরানের ইয়ায্দে আমাদের কতক ইয়াহূদী প্রতিবেশী ছিলো। আমরা দেখেছি, শনিবার দিনগুলোতে অনেক সময় মুসলান প্রতিবেশীরা তাদের জন্য খাবার নিয়ে যেতো। তারা নিজেরা খাবার রান্না করতো না। কারণ, তাদের জন্য শনিবার চুলা জ্বালানো নিষিদ্ধ ছিলো।\nইয়াহূদীদের জন্য কতগুলো কঠোর বিধান দেয়া হয়েছিলো, তার মধ্যে অন্যতম ছিলো এই যে, তারা যেন শনিবার দিন শিকার না করে; শনিবার শিকার করা তাদের জন্য হারাম করা হয়েছিলো। আসলে আল্লাহ্ তা’আলা এ বিধানের দ্বারা তাদেরকে পরীক্ষা করতে চাচ্ছিলেন। বস্তুতঃ আল্লাহ্ তা’আলার কাজ অতীব বিস্ময়কর। “আর যখন শনিবার দিন মাছেরা পানির ওপর এসে ভাসতে লাগলো।”\nইয়াহূদীদের এ জনগোষ্ঠীটি সমুদ্রের উপকূলে জীবন যাপন করতো; সমুদ্রের তীরে বা নদীর তীরে। শনিবার হলেই মাছেরা উপকূলে চলে আসতো। তখন তাদেরকে শিকার করা খুবই সহজ হতো। রবিবার দিন শিকার করা বেশ কঠিন হতো, অথচ শনিবার শিকার করা ছিলো হারাম। শেষ পর্যন্ত তারা ধৈর্য ধারণ করতে পারলো না। তারা একটা কৌশলের আশ্রয় নিলো। তারা উপকূলের কাছে কতগুলো পানির হাউয খনন করলো। তারা শনিবার দিন এর মুখ খুলে দিতো; নদীর পানির সাথে সাথে এর মধ্যে মাছ চলে আসতো, তখন তারা হাউযের মুখ বন্ধ করে দিতো। তারপর রবিবার তারা হাউযে আটকে পড়া মাছগুলোকে শিকার করতো। আল্লাহ্ তা’আলা তাদের এ কাজের কারণে তাদের চেহারা ও শরীর পরিবর্তন করে দিলেন। বস্তুতঃ কোরআন মজীদের আয়াতে যদি এ ব্যাপারে সুস্পষ্ট উক্তি না থাকতো তাহলে কেবল হাদীছ ও রেওয়াইয়াতে এ কথা থাকলে মানুষের পক্ষে এত সহজে বিশ্বাস করা কঠিন হতো। আল্লাহ্ তা’আলা বলেন ঃ “অতঃপর তাদেরকে বললাম, তোমরা লাঞ্ছিত বানর হয়ে যাও।”\nআল্লাহ্ তা’আলা এদেরকে বানরে পরিণত করে দেন। সকালে যখন তারা ঘুম থেকে উঠলো দেখলো যে, তারা বানরে পরিণত হয়ে গেছে। এদের মধ্যে সকলেই শনিবার আটকে রেখে পরদিন মাছ শিকার করে নি। এদের মধ্যেও সেই চলি্লশ হাজার ও ষাট হাজারের অনুপাতে, সঠিকভাবে মনে করতে পারছি না, হয়তো এক তৃতীয়াংশ ও দুই তৃতীয়াংশ অনুপাতে, যারা শিকার করে নি তারাও এ আযাবের শিকার হয়েছিলো এবং তাদের চেহারা ও শরীর পরিবর্তিত হয়ে গিয়েছিলো।\nআছহাবে সাব্ত্-এর লোকেরা তিন ভাগে বিভক্ত ছিলো। একদল শনিবার মাছ আটকে রেখে পরদিন শিকার করতো। আরেক দল নিজেরা শিকার করতো না, কিন্তু যারা শিকার করতো তাদেরকে কিছু বলতো না; তাদের কাজের বিরুদ্ধে প্রতিবাদ জানাতো না। আর তৃতীয় দলটি নিজেরা তো শিকার করতোই না, অধিকন্তু যারা শিকার করতো তাদেরকে নিষেধ করতো, বলতো ঃ “কেন তোমরা এ কাজ করছো? এ কাজ করো না। এ কাজ গুনাহ্।”\nতাদের মধ্যকার মাঝখানের যে দলটি শিকারও করতো না, শিকারকারীদের নিষেধও করতো না, তারা শেষের দলটিকে অর্থাৎ যারা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন করতো তাদেরকে বলতো ঃ “তোমরা যে এদেরকে বলছো, ‘শিকার করো না’, এতে ফায়দাটা কী? বুঝতে পারছো কী বলছি?” অর্থাৎ তাদের কথা ছিলো এই যে, যেহেতু “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” আঞ্জাম দেয়ায় কোনো লাভ হচ্ছে না সেহেতু তা আঞ্জাম দেবো না। ফায়দা না থাকা সত্ত্বেও যাদেরকে তারা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন করতে দেখতো তাদেরকে বলতো ঃ “এই যে তোমরা ওদের সাথে কথা বলছো, বিতর্ক করছো, এতে লাভ কী? ওদেরকে ওদের পথে ছেড়ে দাও।”“তাদের মধ্য থেকে একটি দল বললো ঃ কেন তোমরা তাদেরকে নছিহত করছো আল্লাহ্ যাদেরকে ধ্বংস করে দেবেন অথবা তাদেরকে কঠিন শাস্তি প্রদান করবেন?”\nতাদের কথা ছিলো এই যে, আল্লাহ্ই এদেরকে ধ্বংস করুন। এদেরকে নছিহত করায় কী ফায়দা? “তারা (জবাবে) বললো ঃ তোমাদের রবের কাছে জবাবদিহিতার জন্য এবং (এ আশায় যে,) হয়তো তারা আল্লাহ্কে ভয় করবে।”\nশেষোক্ত দলটি বললো, আমরা দু’টি কারণে তাদেরকে নছিহত করছি। প্রথমতঃ নছিহত করা দায়িত্ব বিধায় আমরা যেন আল্লাহ্ তা’আলার নিকট বলতে পারি যে, আমরা আমাদের দায়িত্ব পালন করেছি। দ্বিতীয়তঃ আমরা তো নিশ্চিত করে বলতে পারি না যে, তাদের কারো ওপরই নছিহতের প্রভাব বর্তাবে না। এমনও তো হতে পারে যে, তাদের মধ্যকার কিছু লোকের ওপর এর প্রভাব পড়বে এবং তারা এ গুনাহ্র কাজ থেকে ফিরে আসবে।\nমোদ্দা কথা, এরা তিন দলে বিভক্ত ছিলো এবং এদের মধ্যে যারা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর কাজ আঞ্জাম দেয়, যদিও তার তেমন কোনো প্রভাব হয় নি, তথাপি তারা রক্ষা পেয়ে যায়। অপর দুই দল আযাবের শিকার হয়; তারা বানরে পরিণত হয়ে যায়।\nআল্লাহ্ তা’আলা এ সামাজিক দায়িত্বের ওপর অনেক গুরুত্ব আরোপ করেছেন। বিগত আলোচনায় আমি এ সংক্রান্ত কয়েকটি রেওয়াইয়াত উদ্ধৃত করেছি।\nএ এক বিস্ময়কর ফরয! “এক বিরাট ফরয যার ওপর অন্য সকল ফরয দাঁড়িয়ে আছে।” অথবা ” পরিপূর্ণতম এবং শ্রেষ্ঠতম ও সর্বাধিক উত্তম ফরয কাজ।”\nমোদ্দা কথা, প্রশ্ন হচ্ছে, যাদের বেলায় “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব আঞ্জাম দেয়া হলে তার কোনোই প্রভাব হবার সম্ভাবনা থাকে না তাদের বেলায় এ দায়িত্ব পালন অপরিহার্য থাকে কিনা? সবচেয়ে খারাপ অবস্থা দাঁড়ায় তখন যখন নছিহত কবুল তো করেই না, অধিকন্তু উল্টো ঘুরে দাঁড়ায় এবং “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালনকারী ব্যক্তির বিরুদ্ধে শত্রুতাূলক আচরণ শুরু করে; তাঁকে জ্বালাতন করে, প্রহার করে, হত্যা করে। “লোকদের মধ্য থেকে যারা ন্যায়ের আদেশ প্রদান করে তাদেরকে এরা হত্যা করে।”\nশুনেছি, এ যুগে ক্বাফ্ক্বায্ বা ককেসাস পর্বতের ওপাশে একটি জায়গা আছে যেখানে এমন লোকজন আছে যারা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালনকারীদেরকে প্রহার করে ও হত্যা করে।\nহ্যা, প্রশ্ন হচ্ছে, এ ধরনের লোকদের বেলায় কী করতে হবে?\nআপনাদের যদি স্মরণ থেকে থাকে, বিগত আলোচনায় যে দীর্ঘ রেওয়াইয়াত উদ্ধৃত করেছি তার শেষের দিকে এ বিষয়টি সুস্পষ্টভাবে উল্লেখ করা হয়েছে। হযরত ইমাম বাকের (আঃ) এ রেওয়াইয়াতের শেষ দিকে বলেন যে, পরিস্থিতি এ পর্যায়ে উপনীত হলে তাদের বিরুদ্ধে জিহাদ করা অপরিহার্য “যতক্ষণ না তারা আল্লাহ্র আদেশের আনুগত্য করে।”\nএসব কথা কেন বললাম? এ জন্য বললাম যে, একদিকে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর আওতা এতই ব্যাপক বিস্তৃতির অধিকারী হয় যে, অজ্ঞদেরকে দ্বীনী দায়িত্ব-কর্তব্য শিক্ষাদানও তার অন্তর্ভুক্ত হয়ে যায়। আপনারা যখন আপনাদের বাচ্চাদেরকে নামায শিক্ষা দিতে চান তখন তা-ও “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর অন্তর্ভুক্ত। কারণ, তা তো অজ্ঞদেরকে দ্বীনী দায়িত্ব-কর্তব্য শিক্ষাদান। তবে পারিভাষিক অর্থে তাকে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” বলে গণ্য করা হয় না। কিন্তু রেওয়াইয়াতে আছে যে, এ-ও এক ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”।\nওয়ায-নছিহত করা, উপদেশ দেয়া, নম্র ভাষায় বুঝানো _ এসব কাজও “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর মধ্যে অন্তর্ভুক্ত। প্রচলিত ধারণায়ও তা আছে, রেওয়াইয়াতেও আছে। বিভিন্ন আয়াত থেকেও তার সমর্থন মেলে। কিন্তু অনেক ফকীহ্র মতে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” হচ্ছে প্রাধান্য প্রতিষ্ঠা করা। অর্থাৎ কেবল “এ কাজ করো না” বলে নিষেধ করা বা অনুরোধ জানানো “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” বলে গণ্য হবে না, বরং এর মানদণ্ড এমনই ব্যাপক বিস্তৃত যে, জিহাদই হয়ে দাঁড়ায় “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”।\nএ ব্যাপারে ওলামায়ে কেরাম বিষয়টির প্রতি আরো গভীর ও সূক্ষ্ম দৃষ্টি নিক্ষেপ করুন। আমাদের হাদীছ গ্রন্থাবলীতে, অতীতে আমাদের অনেক গ্রন্থেই “কিতাবুল্ আম্র্ বিল্ মা’রূফ্” নামে কোনো বিভাগ ছিলো না, বরং “কিতাবুল জিহাদ” ছিলো, আর এই “কিতাবুল জিহাদ”-এর শেষে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” নামে একটি বাব্ বা অধ্যায় থাকতো। যে সব গ্রন্থে এ ধরনের বিন্যাস ছিলো তার মধ্যে “তাহ্যীব্” অন্যতম _ যা থেকে আমরা রেওয়াইয়াত উদ্ধৃত করেছি। কিন্তু “তাহ্যীব্” গ্রন্থে “কিতাবুল্ আম্র্ বিল্ মা’রূফ্” নামে কোনো বিভাগ নেই, “কিতাবুল জিহাদ” আছে, আর তার সর্বশেষ বাব্ হচ্ছে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”।\nঅর্থাৎ “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দুই ধরনের ব্যবহারিক তাৎপর্য আছে। একটি হচ্ছে বিশেষ পারিভাষিক তাৎপর্য, আর তা হচ্ছে বিভিন্ন রিসালাহ্ গ্রন্থে অর্থাৎ ব্যবহারিক মসলা-মাসায়েলের গ্রন্থে যা উলি্লখিত থাকে। এ পরিভাষায় জিহাদ অন্তর্ভুক্ত নয়। কারণ, এমন কোনো জিহাদের কথা চিন্তা করা যায় না যাতে ক্ষতির আশঙ্কা নেই। লোকেরা যখন তলোয়ার কোষমুক্ত করে এবং “অতঃপর তারা হত্যা করে বা নিহত হয়” , তখন এ কথার কোনো মানেই হয় না যে, বলবে ঃ জিহাদ কেবল তখনি ফরয যখন তাতে ক্ষতি হওয়ার আশঙ্কা না থাকে। যুদ্ধের ময়দানে তো আর হালুয়া-রুটি বণ্টন করা হয় না। প্রকৃত পক্ষে জিহাদ হচ্ছে এমন কাজ যেখানে ক্ষতির আশঙ্কা রয়েছে। বরং ক্ষেত্র বিশেষে জিহাদে ক্ষতির নিশ্চিত আশঙ্কা থাকে।\nঅতএব, এক ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর মানদণ্ড যেখানে জিহাদ, সেখানে এর ক্ষেত্র এমন যে, ক্ষতির কেবল সম্ভাবনাই থাকে না, বরং নিশ্চিত সম্ভাবনা থাকে। বরং এ সম্ভাবনা ইয়াক্বীনী অর্থাৎ অকাট্য জ্ঞানের পর্যায়ভুক্ত হতে পারে। এ ক্ষেত্রে নিহত হওয়ার ব্যাপারে ইয়াক্বীন থাকতে পারে। আর এর মানদণ্ড বা দৃষ্টান্তও রয়েছে, যদিও একে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” বলা হবে কিনা এ ব্যাপারে মতপার্থক্য রয়েছে। অজ্ঞদেরকে দ্বীনী দায়িত্ব-কর্তব্যের জ্ঞানদানও “আম্র্ বিল্ মা’রূফ্”, নাকি তা অন্য কোনো অধ্যায়ের অন্তর্ভুক্ত সে বিষয়েও মতপার্থক্য আছে। আল্লাহ্ তা’আলা এরশাদ করেন, মু’মিনদের মধ্যে কমপক্ষে একটি গোষ্ঠী এমন থাকতে হবে যারা “যারা কল্যাণের দিকে আহ্বান করবে ও ভালো কাজের আদেশ দেবে।”\nঅনেক ফকীহ্র মতে, “কল্যাণের দিকে আহ্বান করবে” বলতে অজ্ঞদেরকে দ্বীনী দায়িত্ব-কর্তব্যের জ্ঞানদানও অন্তর্ভুক্ত। কারণ, আসলে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” কেবল এমন লোকের বেলায় প্রযোজ্য যে তার দায়িত্ব-কর্তব্য সম্পর্কে অবগত আছে। যে জানে না তার বেলায় “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” নয়।\nএগুলো হচ্ছে শাব্দিক বিতর্ক। এর উপসংহার কী দাঁড়ালো? “আম্র্ বিল্ মা’রূফ্” হচ্ছে একটি পরিভাষা। এ পরিভাষা হচ্ছে তা-ই যা সাধারণভাবে প্রচলিত আছে এবং আমরা যার সাথে পরিচিত। এটা হচ্ছে উন্নত স্তরের কাজসমূহের অন্যতম। এটা এমন এক সমাজের ব্যাপার যেখানে ইসলামী মূল্যবোধ সমূহ প্রতিষ্ঠিত আছে, যেখানে শক্তিশালী ইসলামী হুকুমত প্রতিষ্ঠিত আছে _ যার সব কিছুর ওপর নিয়ন্ত্রণ আছে। এটা এমন এক সমাজের কথা যেখানে যদি বলা হয় যে, “তুমি অমুক নোংরা কাজটি করেছো” তখন ব্যক্তি লজ্জিত হয়, তার মাথা নীচু করে এবং ক্ষমা চায় বা ওযর পেশ করে, বা তা অস্বীকার করে বলে, “আপনি ভুল করছেন, আমি এ কাজ করি নি”।\nএ ধরনের একটি ইসলামী সমাজে এহেন পরিস্থিতিতে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” হচ্ছে সেই সাধারণ ও বহুল প্রচলিত সংজ্ঞার “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”। এর শর্তাবলীও প্রচলিত ধারণার শর্তাবলী। কিন্তু “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর বিভিন্ন পর্যায়ের মধ্যে একটি পর্যায় আছে যা এ রকম নয়। আমি আমার ইতিপূর্বেকার কোনো কোনো আলোচনায় উল্লেখ করেছি যে, অন্ততঃ আমাদের যুগে হযরত ইমাম খোমেইনী (রহ্ঃ) ছিলেন এমন এক ব্যক্তি যিনি সুস্পষ্ট ভাষায় আমাদেরকে বলেছেন যে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর কোনো কোনো মানদণ্ড এমন যে, সে ব্যাপারে তাকিয়াহ্ নীতির অনুসরণের অবকাশ নেই, তাতে যা হবার তা-ই হোক। যে পরিণতিই আসুক না কেন, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন করা অপরিহার্য, এনকি তাতে যদি লক্ষ লক্ষ লোককে প্রাণ দিতে হয় তবুও। এ ধরনের বিষয়ও রয়েছে।\nতাহলে দেখা যাচ্ছে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”কে যদি সাধারণ অর্থে গ্রহণ করি তাহলে একদিকে তাতে অজ্ঞদেরকে দ্বীনী দায়িত্ব-কর্তব্য শিক্ষাদানও অন্তর্ভুক্ত হয়, অন্যদিকে তার চূড়ান্ত পর্যায় হয়ে দাঁড়ায় জিহাদ। কারণ, জিহাদের উদ্দেশ্য হচ্ছে “যাতে আল্লাহ্র কালেমাহ্ সমুন্নত ও প্রাধান্যের অধিকারী হয়।”\nঅর্থাৎ “মা’রূফ্”-এর প্রতিষ্ঠা বা “আম্র্ বিল্ মা’রূফ্”-এর এই দুইটি তাৎপর্য রয়েছে। সাইয়েদুশ শুহাদা হযরত ইমাম হোসাইন (আঃ) যখন বলেন ঃ “আমি এজন্য বহির্গত হয়েছি যে, আমি ভালো কাজের আদেশ দিতে এবং মন্দ ও পাপ কর্ম প্রতিহত করতে চাই।” তখন তিনি আমার ও আপনার মাথায় “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর যে বিশেষ ও সীমিত তাৎপর্য রয়েছে তা বুঝাতে চান নি। আমরা যে ধারণা পোষণ করি তাতে এ দায়িত্ব পালনের অন্যতম শর্ত হচ্ছে এতে যেন কোনোরূপ ক্ষতির আশঙ্কা না থাকে। ইমাম হোসাইন (আঃ) এ বিশেষ তাৎপর্য বুঝাতে চান নি, বরং এর সাধারণ তাৎপর্যকে বুঝাতে চেয়েছেন। কারণ, তিনি কোথাও কোথাও এ কথার পর পরই বলেন ঃ _ “আর আল্লাহ্র পথে জিহাদের জন্য যাতে অতঃপর আল্লাহ্র কালেমাহ্ সমুন্নত ও প্রাধান্যের অধিকারী হয়।”\nঅতএব, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দু’টি পারিভাষিক তাৎপর্য আছে। এর মধ্যে একটি হচ্ছে বিশেষ পরিভাষা যা ব্যবহারিক মসলা-মাসায়েল সংক্রান্ত রিসালাহ্ গ্রন্থাবলীতে উলি্লখিত দেখা যায়। যারা মসলা-মাসায়েল বর্ণনা করেন তাঁরা বলেন, এটা হচ্ছে এই এই ধরনের স্বাভাবিক অবস্থার আহকাম। কিন্তু কোনো কোনো সময় ব্যতিক্রমী পরিস্থিতির উদ্ভব হয় এবং পরিস্থিতি চূড়ান্ত পর্যায়ে বা শেষ সীমায় উপনীত হয়ে যায়। হযরত ইমাম খোমেইনী (রহ্ঃ)-এর মতে, অতি গুরুত্বপূর্ণ বিষয়াদির ক্ষেত্রে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালনের জন্য ঐসব শর্ত কার্যকর নয়।\nঅতএব, যদি প্রশ্ন করা হয় যে, এটা কী ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” ছিলো হযরত ইমাম হোসাইন (আঃ) যা আঞ্জাম দিলেন এবং তা আঞ্জাম দিতে গিয়ে নিহত হলেন? এ প্রশ্ন বিশেষ করে তাদের মনে জাগ্রত হয় যারা বিশ্বাস করে যে, হযরত ইমাম হোসাইন (আঃ) তাঁর নিহত হওয়ার বিষয়টি পূর্ব থেকেই জানতেন; অবশ্য আমরাও এ ব্যাপারে নিশ্চিত প্রত্যয় পোষণ করি যে, তিনি তাঁর নিহত হওয়ার বিষয়টি পূর্ব থেকেই জানতেন। আমরা এখানে এ বিষয়টি নিয়ে আলোচনা করতে চাচ্ছি না যে, তিনি তাঁর নিহত হওয়ার ব্যাপারে আগাম তথ্য জানতেন কিনা, তবে আমাদের অকাট্য প্রত্যয় এই যে, তিনি জানতেন তিনি নিহত হবেন।\nএখন প্রশ্ন হচ্ছে, যারা নিশ্চিতভাবে জানতেন না, কিন্তু অন্ততঃ মনে করতেন যে, ইমাম হোসাইন (আঃ)-এর নিহত হবার সম্ভাবনা আছে, এ কারণে তাঁকে উপদেশ দেন যে, আপনি ইরাকে যাবেন না; আপনি তো দেখেছেন তারা আপনার পিতার সাথে কী আচরণ করেছে। আপনি গেলে আপনার পিতা ও ভ্রাতার ন্যায় নিহত হবেন। তাঁর চাচাতো ভাইয়েরা ও আরো কেউ কেউ তাঁকে এ মর্মে উপদেশ দেন। তিনিও বলেন, “ভাইয়েরা, তোমরা আমার কল্যাণ কামনা করে আমাকে যে পরার্শ দিয়েছো সেজন্য আল্লাহ্ তোমাদের কল্যাণ করুন। কিন্তু আমার একটি দায়িত্ব আছে যা আমাকে পালন করতে হবে।”\nহ্যা, তাঁরা আশঙ্কা পোষণ করছিলেন, তাঁদের ধারণা অনুযায়ী স্বয়ং হযরত ইমাম হোসাইন (আঃ) হয়তো নিহত হবার আশঙ্কা পোষণ করতেন না, কিন্তু অন্ততঃ ক্ষতি হবার ভয় তো ছিলো। তিনি যদি ক্ষতির ব্যাপারে এবং তাঁর নিহত হবার ব্যাপারে পূর্বাহ্নিক জ্ঞানের অধিকারী না-ও হয়ে থাকেন, যদিও তিনি সে জ্ঞানের অধিকারী ছিলেন, তথাপি এ প্রশ্ন জাগে যে, এটা কী ধরনের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” ছিলো?\nএ প্রশ্নের জবাব হচ্ছে এই যে, এ “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” হচ্ছে পরিভাষাটির অধিকতর সাধারণ তথা ব্যাপকতর তাৎপর্য ভিত্তিক। আর তা আজকের দিনে আমরা এ পরিভাষাটি থেকে যে তাৎপর্য গ্রহণ করে থাকি তা থেকে স্বতন্ত্র।\nজিহাদের ক্ষেত্রেও এর দৃষ্টান্ত রয়েছে। বর্তমানে আপনি ও আমি “জিহাদ” শব্দটি শুনলে তা থেকে কী তাৎপর্য গ্রহণ করি? যারা মসলা-মাসায়েল বর্ণনা করেন এবং ফিকাহ্ শাস্ত্রের কিতাবাদি অধ্যয়ন করেছেন তাঁরা বলেন, জিহাদ তিন ধরনের। একটি হচ্ছে এই যে, প্রথমে ইমামের আদেশ সমূহ কার্যকর হতে হবে। হেদায়াতের পথ থেকে, আল্লাহ্র ওলীর সামনে থেকে বাধা সমূহ অপসারণের লক্ষ্যে এবং হুকুমাতে ইসলামী যাতে সমগ্র জাহানে বিস্তার লাভ করে সে লক্ষ্যে সত্যকে সুস্পষ্ট ভাষায় তুলে ধরতে হবে; লোকদেরকে বাধ্য করা হবে না, জোর করে কাউকে মুসলমান বানানো হবে না। হেদায়াতের পথকে উন্মুক্ত করতে হবে। “অতএব, তোমরা কাফের নেতাদের বিরুদ্ধে যুদ্ধ করো।”\nএ হচ্ছে প্রাথমিক পর্যায়ের জিহাদ। আরেক ধরনের জিহাদ হচ্ছে মুসলমানদের ওপর হামলা হলে তাদের প্রতিরক্ষার জন্য পদক্ষেপ গ্রহণ। আরেক ধরনের জিহাদ হচ্ছে এই যে, দুই দল মুসলমানের মধ্যে যুদ্ধ বেঁধে গেছে এবং দৃশ্যতঃ দুই পক্ষই মুসলমান। এখানে আপনারা মযলুম পক্ষকে সাহায্য করবেন, এ ছাড়া গত্যন্তর নেই। এ হচ্ছে বিদ্রোহী পক্ষের বিরুদ্ধে যুদ্ধ। অথবা ইসলামী শাসক বিদ্রোহীদের বিরুদ্ধে যুদ্ধ করার জন্য আদেশ দেবেন। ফলে স্বাভাবিকভাবেই একটি গোষ্ঠী বিদ্রোহীদের বিরুদ্ধে যুদ্ধ করবে।\nহ্যা, এই হলো তিন ধরনের জিহাদ যে সম্পর্কে সকলেই অবগত। প্রশ্ন হচ্ছে, আবা আবদিল্লাহ্ হোসাইন (আঃ) যখন বলেন, আমি অভু্যত্থান করেছি, আমি এখন আমার দায়িত্ব পালন করতে যাবো, জিহাদ ফী সাবিলিল্লাহ্ আঞ্জাম দেবো “যাতে এখানে _ ধরনীর বুকে _ আল্লাহ্র কালেমাহ্ সমুন্নত ও বিজয়ী হয়” তখন এটা কী ধরনের জিহাদ ছিলো যা তিনি কারবালায় আঞ্জাম দিলেন? এ তো কাফেরদের বিরুদ্ধে প্রাথমিক পর্যায়ের জিহাদ ছিলো না। এটা প্রতিরক্ষা যুদ্ধও ছিলো না। কারণ, প্রতিরক্ষা যুদ্ধ যে করা হয় তা-ও কাফেরদের বিরু্েদ্ধই _ যে কাফেররা মুসলমানদের ওপর হামলা চালিয়েছে তাদের বিরুদ্ধে। এখানে ব্যক্তিগত প্রতিরক্ষা ও এ জাতীয় বিষয় নিয়ে আলোচনা থেকে বিরত থাকলাম, কারণ সেগুলোকে “জিহাদ” নামে অভিহিত করা হয় না। এটা কিতালে আহ্ল্ও ছিলো না। কিতালে আহ্ল্ মানে বিদ্রোহী ও বিশৃঙ্খলা সৃষ্টিকারীদের বিরুদ্ধে ইসলামী শাসকের যুদ্ধ, যেমন জঙ্গে জামাল।\nকিন্তু এটা কী ধরনের জিহাদ যে, এক ব্যক্তি তাঁর স্ত্রী ও সন্তানদের সহ এসে এক জায়গায় অবস্থান করেন _ স্ত্রী ও সন্তানদের হাত ধরে এমন এক জায়গায় এসে অবস্থান নেন যাতে তাঁর দুগ্ধপোষ্য শিশুকেও হত্যা করা হয়; এটা কী ধরনের জিহাদ?\nএরও জবাব এই যে, জিহাদেরও বিভিন্ন পারিভাষিক তাৎপর্য রয়েছে। একদিকে ক্ষেত্র বিশেষে জিহাদের তাৎপর্য এমন ব্যাপক ও বিস্তৃত হয়ে দাঁড়ায় যে, এতে ধনসম্পদও শামিল হয়ে যায়। ইসলামের প্রচার, প্রসার ও প্রচলনের জন্য এবং কাফেরদের বিরুদ্ধে সংগ্রামের জন্য, দুশমনদের সাংস্কৃতিক আগ্রাসন প্রতিরোধ করার জন্য অর্থ ব্যয় করা _ এ-ও জিহাদ। আল্লাহ্ তা’আলা এরশাদ করেন ঃ “তোমরা জিহাদ করো তোমাদের ধনসম্পদও প্রাণের দ্বারা।”\nঅতএব, ধনসম্পদের দ্বারা জিহাদও এক ধরনের জিহাদ, তবে তা পরিভাষাটির সমপ্রসারিত অর্থে। অবশ্য “জিহাদ” শব্দের আভিধানিক তাৎপর্যে এর সব কিছুই শামিল হয়। কারণ, “জিহাদ” শব্দের আভিধানিক অর্থ হচ্ছে চেষ্টা-সাধনা করা। এখন আমাদের এর তাৎপর্যের প্রতি গভীরভাবে দৃষ্টি নিক্ষেপ করা উচিৎ। যেহেতু আরবী ব্যাকরণ অনুযায়ী ্#১৫৮০;্#১৫৭৫;্#১৬০৭;্#১৫৮৩;্#১৬০৮;্#১৫৭৫; ক্রিয়াপদটি বাবে মুফা’আলাহ্’র ক্রিয়া যার মধ্যে দ্বিপাক্ষিকতা রয়েছে অর্থাৎ পরস্পরের মোকাবিলায় চেষ্টা-সাধনার কথা বলা হয়েছে, সেহেতু এ চেষ্টা-সাধনা হবে একজন দুশমনের মোকাবিলায় বা কোনো বাধার মোকাবিলায়; তবে এর বেশী নয়। এমন কোনো কথা নয় যে, এ বাধা অবশ্যই এমন কোনো বাধা হবে যার মোকাবিলায় অবশ্যই তলোয়ার হাতে তুলে নিতে হবে। এ বাধা হয়তো অর্থনৈতিক শত্রু হতে পারে, সাংস্কৃতিক শত্রু হতে পারে; এরূপ ক্ষেত্রেও জিহাদ কথাটি প্রযোজ্য হবে। সে ক্ষেত্রে দুশমন কী ধরনের সে অনুযায়ী ধনসম্পদ দিয়ে জিহাদ করতে হবে, বা সামাজিক তৎপরতার দ্বারা জিহাদ করতে হবে। এ-ও জিহাদ।\n“তোমরা জিহাদ করো তোমাদের ধনসম্পদ ও প্রাণের দ্বারা।” অতএব, এক ধরনের জিহাদ হচ্ছে প্রাণের দ্বারা বা প্রাণের সাহায্যে তথা প্রাণের ঝুঁকি নিয়ে জিহাদ। অর্থাৎ প্রাণকে নিহত হবার ঝুঁকির মুখে নিক্ষেপ করা।\nআরেক ধরনের জিহাদ হচ্ছে ‘জিহাদুন্ নাফ্স্’ (جهادالنفس) তথা ব্যক্তির স্বীয় নাফ্স্ বা প্রবৃত্তির বিরুদ্ধে জিহাদ। এর নাম দেয়া হয়েছে ‘জিহাদে আকবর’ বা শ্রেষ্ঠতম জিহাদ। “কিতাবে জিহাদে আকবার”-এ নৈতিক ও চারিত্রিক উন্নতির পন্থা সম্বন্ধে তথা নাফ্স্ বা প্রবৃত্তির বিরুদ্ধে জিহাদ সম্বন্ধে আলোচনা করা হয়েছে। এ প্রসঙ্গে উল্লেখ করা যেতে পারে এবং আপনারা লক্ষ্য করে থাকবেন যে, শেখ রামী (রহ্ঃ) তাঁর “রাসায়েলুশ্ শি’আহ্” গ্রন্থে জিহাদ সম্পর্কে আলোচনা করে এর পর পরই জিহাদুন্ নাফ্স্ ও চারিত্রিক বিষয়াদি নিয়ে আলোচনা করেছেন। এ গন্থে “কিতাবুজ্ জিহাদ্”-এ চারিত্রিক বিষয়াদি অন্তর্ভুক্ত করা হয়েছে, কারণ তা নাফ্সের বিরুদ্ধে জিহাদের অন্তর্ভুক্ত।\nঅতএব, দেখা যাচ্ছে যে, জিহাদের তাৎপর্য এত ব্যাপক ও বিস্তৃত যে, তাতে একদিকে যেমন ধনসম্পদ দিয়ে জিহাদ অন্তর্ভুক্ত, অন্যদিকে তাতে প্রচারের মাধ্যমে জিহাদ তথা কথা ও লেখার মাধ্যমে জিহাদও শামিল হয়ে যায়। নাফ্সের বিরুদ্ধে জিহাদে স্বয়ং ব্যক্তি নিজে শামিল হয়ে যায়, বরং এটা হচ্ছে জিহাদে আকবর। এভাবে জিহাদের তাৎপর্য সমপ্রসারিত হয়ে যায়। কিন্তু আমরা মসলা-মাসায়েলের বই-পুস্তকে যে জিহাদের কথা পড়ি তাতে অন্যান্য শরয়ী বিষয় এবং দ্বীনী শিক্ষা ও এ জাতীয় অন্যান্য বিষয় জিহাদের তাৎপর্যের মধ্যে শামিল নয়। সেখানে কেবল ঐ তিন ধরনের জিহাদের কথাই বলা হয়েছে যে সম্পর্কে ইতিপূর্বে উল্লেখ করেছি।\nবস্তুতঃ অনেক ক্ষেত্রে একটি পরিভাষার দুই ধরনের তাৎপর্য হতে পারে। একটি হচ্ছে সাধারণ তাৎপর্য ও একটি হচ্ছে বিশেষ তাৎপর্য। বিশেষ তাৎপর্য এক বিশেষ পরিবেশে ও এক বিশেষ সমাজে একটি বিশেষ পরিভাষার রূপ পরিগ্রহ করে। অন্যদিকে এর সাধারণ তাৎপর্য হচ্ছে এর আভিানিক তাৎপর্য। অথবা সামাজিক বিবর্তনের কারণে পরিভাষাটি একটি নতুন মানদণ্ড পরিগ্রহণ করে এবং তার তাৎপর্যের বিস্তৃতি ঘটে।\nমোদ্দা কথা, জিহাদের সাধারণ তাৎপর্য হচ্ছে চেষ্টা-সাধনা করা, অর্থাৎ আল্লাহ্র রাস্তায় কোনো দুশমনের বিরুদ্ধে চেষ্টা-সাধনা করা। “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর বেশীর ভাগ কাজই জিহাদের অন্তর্ভুক্ত। অন্যদিকে আপনারা যদি “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”কে এর সাধারণ অর্থে গ্রহণ করেন, তাহলে দেখবেন যে, কেবল নাফ্সের বিরুদ্ধে জিহাদ ছাড়া জিহাদের অন্তর্ভুক্ত সকল কাজই “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর অন্তর্ভুক্ত হয়ে যায়। যেহেতু জিহাদ ও “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” _ উভয়েরই কাজ হচ্ছে অন্যদেরকে ভালো কাজ করতে ও মন্দ কাজ বর্জনে বাধ্য করা, এ কারণেই উভয়ের অন্তর্ভুক্ত কাজ সমূহের মধ্যে এত বেশী অভিন্নতা বা পারস্পরিক প্রবিষ্টতা।\nএ ধরনের পরিভাষা সমূহ সম্পর্কে বলা হয় যে,_ “যখন উভয় একত্রিত হয় তখন উভয়ের তাৎপর্য পৃথক হয়ে যায়, আর যখন উভয় পৃথক থাকে তখন উভয়ের তাৎপর্য অভিন্ন হয়ে যায়।” যখন “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর কথা জিহাদের পাশাপাশি উল্লেখ করবো তখন বলবেন যে, ফুরূ’এ দ্বীন দশটি এবং এর মধ্যে একটি অর্থাৎ ছয় নম্বরটি হচ্ছে জিহাদ, আর সাত নম্বরটি হচ্ছে “আম্র্ বিল্ মা’রূফ্”। অর্থাৎ “আম্র্ বিল্ মা’রূফ্” জিহাদ ভিন্ন অন্য কিছু এবং এ দু’টি একত্রে অবস্থান করছে। তখন উভয়ের তাৎপর্য পরস্পর থেকে আলাদা হয়ে যায়। তখন জিহাদ আর “আম্র্ বিল্ মা’রূফ্”-এর মধ্যে অন্তর্ভুক্ত হয় না এবং “আম্র্ বিল্ মা’রূফ্”ও জিহাদের মধ্যে অন্তর্ভুক্ত হয় না। দ্বীনী মাদ্রাসার শিক্ষার্থীরা এ কথাগুলো ব্যবহার করে থাকেন । তাঁরা বলেন,_ যখন একত্রে উল্লেখ করা হয় তখন উভয়ের তাৎপর্য পৃথক হয়ে যায়। কিন্তু_ কিন্তু যখন আলাদা আলাদা উল্লেখ করি তখন “আম্র্ বিল্ মা’রূফ্”-এর তাৎপর্যের মধ্যে জিহাদও শামিল হয়ে যায় এবং জিহাদের মধ্যেও “আম্র্ বিল্ মা’রূফ্” শামিল হয়ে যায়।\nএ হচ্ছে এমন একটি পটভূমি মূলক তথ্য যা আপনাদের বহু ক্ষেত্রে কাজে লাগতে পারে।\nহযরত ইমাম হোসাইন (আঃ) যে “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর কথা বলেন তখন তার তাৎপর্য কেবল আমাদের মাঝে পারিভাষিকভাবে প্রচলিত সীমিত অর্থের “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” নয় যাকে আমরা ক্ষতি না হওয়ার শর্তে পালনীয় দায়িত্ব বলে মনে করি, বরং তিনি এর ব্যাপকতর ও সাধারণ অর্থেই কথাটি বলেছেন _ যে ক্ষেত্রে এমনকি ক্ষতি সম্পর্কে নিশ্চিত জ্ঞান থাকলেও, এমনকি সে ক্ষতি নিহত হওয়ার মতো বিপদ হলেও এ দায়িত্ব পালন করা অপরিহার্য। বস্তুতঃ এটাও ফরয “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর মানদণ্ড, তবে এ পরিভাষাটি ব্যাপকতর তাৎপর্যবহ। আপনি ও আমি যে পরিভাষার সাথে পরিচিত এবং ব্যবহারিক মসলা-মাসায়েলের গ্রন্থ সমূহে যা উল্লেখ থাকে ও মসলা-মাসায়েল বর্ণনাকারীগণ যা বর্ণনা করেন, তা থেকে হযরত ইমামের (আঃ) দৃষ্টিতে যা “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” তা আলাদা। মসলা-মাসায়েল বর্ণনাকারীগণ এ প্রসঙ্গে যা বলেন তা খুবই ভালো কথা, আল্লাহ্ তাঁদেরকে হেফাযত করুন ও তাঁদের তাওফীক বৃদ্ধি করে দিন। কিন্তু তাঁরা এ বিষয়ে যা বলেন তা কিছুটা কম বলেন। জিহাদের ক্ষেত্রেও তা-ই।\nযদ্দূর মনে পড়ে, আমি এর আগেও দুই-তিন বার এ বিষয়টি উল্লেখ করেছি এবং এবারও উল্লেখ করলাম। এ বছর আমাদের এ ধরনের পোশাক পরিহিতদের সংখ্যা আগের চেয়ে বেশী, তাঁদের অনেকে যিয়ারত থেকে ফিরে এসেছেন। ইনশা আল্লাহ্, আমি তাঁদের সাথে সাক্ষাত করবো। তাঁদের বরকতময় পাগড়ীগুলো এ মজলিসকে প্রায় সাদা করে ফেলেছে। তাঁদের উদ্দেশে অনুযোগ সহ পুনরায় উল্লেখ করছি যে, হযরত ইমাম খোমেইনী (রহ্ঃ) যখন বললেন যে, “কোনো কোনো গুরুত্বপূর্ণ বিষয়ে তাকিয়াহ্ করা হারাম , তাতে যা হবার তা-ই হোক”, তেমনি তিনি ব্যবহারিক মসলা-মাসায়েল সংক্রান্ত তাঁর রিসালায় লিখেছেন যে, গুরুত্বপূর্ণ বিষয় সমূহে তাকিয়াহ্র কোনো অবকাশ নেই।\nহযরত ইমাম খোমেইনী (রহ্ঃ) এ ব্যাপারে কয়েকটি উদাহরণও দিয়েছেন, যেমন, তিনি বলেছেন ঃ কা’বাহ্ গৃহ যদি ধ্বংস হয়ে যাওয়ার মতো হুমকির সম্মুখীন হয়, দুশমন এসে যদি কা’বাহ্কে এমনকি তুলে নিয়ে যেতে চায়, তখন এ প্রশ্ন আসে না যে, যেহেতু “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্”-এর দায়িত্ব পালন করলে বিপদের আশঙ্কা আছে সেহেতু তা করবো না। এ অবস্থায় যে কোনো মূল্যের বিনিময়েই হোক না কেন, দুশমনের বিরুদ্ধে সংগ্রাম করতে হবে, “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” করতে হবে, এমনকি সে জন্য যদি প্রাণও দিতে হয়। কারণ, কা’বাহ্ গৃহের হেফাযত কোনো সাধারণ ফরয কাজের মতো নয়। অথবা বিষয়টি যদি এমন হয় যে, একজন নবী বা একজন ইমামের জীবন বিপন্ন: দুশমন একজন নবীকে আটক করলো ও তাঁকে হত্যা করতে চায়, তখন কি ঈমানদারগণ বলবে যে, “আমরা এগিয়ে যেতে ভয় পাচ্ছি; হয়তো আমাদের শরীর যখম হবে, আমাদেরকে মার খেতে হবে, অতএব, এ অবস্থায় আমাদের এগিয়ে যাওয়া হারাম হবে, কারণ, ক্ষতির ভয় রয়েছে; অতএব, নবীকে নিহত হতে দাও।”?\nইসলাম সম্পর্কে যার সামান্য জ্ঞানও আছে সে জানে যে, এমনটা হতে পারে না। বরং ঈমানদারদের জন্য অপরিহার্য কর্তব্য হচ্ছে এই যে, নবীকে রক্ষার জন্য এগিয়ে যাবে, এমনকি হাজার হাজার ব্যক্তিকে প্রাণ দিতে হলেও তারা নবীকে উদ্ধার করবে। তেমনি হাজার হাজার ব্যক্তিকে প্রাণ দিতে হলেও তারা মা’ছূম ইমামকে উদ্ধার করবে।\nহযরত ইমাম খোমেইনী (রহ্ঃ) এখানে দু’টি উদাহরণ দিয়েছেন। এ ব্যাপারে আরো অনেক উদাহরণ দেয়া যায়। কিন্তু গড়পরতা বলে দেয়া হয় যে, এ ব্যাখ্যা সেখানেই কার্যকর হবে যেখানে মূল ইসলাম বিপন্ন হয়। আমি আমার গবেষক ও মুজতাহিদ বন্ধুদের নিরুদ্ধে অনুযোগ করেছি, কারণ, এ বিষয়ে আরো গবেষণা প্রয়োজন থাকা সত্ত্বেও তাঁরা তা করেন নি এবং নির্ভুলভাবে এর মানদণ্ড ও সীমারেখা চিহ্নিত করেন নি। তাঁরা নির্ধারণ করেন নি যে, গুরুত্বপূর্ণ বিষয় কোনগুলো। ইমাম মাত্র কয়েকটি উদাহরণ দিয়েছেন। কিন্তু প্রশ্ন হচ্ছে, শেষ পর্যন্ত কোন্ পর্যায়ে পেঁৗছলে ক্ষতির ভয় দায়িত্ব পালনের পথে বাধা হয়ে দাঁড়াতে পারে? এ বিষয়টি নিয়ে পর্যালোচনা হওয়া অপরিহার্য। এরপর সমকালীন সামাজিক সমস্যাবলীর প্রেক্ষাপটে এর মানদণ্ড নির্ধারণ করতে হবে। আজকের দিনে নবী ও ইমামকে হত্যা করার মানে এ নয় যে, কেউ নবী বা ইমামের ঘাড়ে তলোয়ারের আঘাত হানবে এবং তাঁদেরকে হত্যা করবে। আজকের দিনে নবী ও ইমামকে হত্যা করার ধরন হচ্ছে এই যে, ইমামত ও বেলায়াতকে হত্যা করা হচ্ছে _ ইসলামী প্রজাতন্ত্রে যিনি প্রথম কাতারের লোকদের সম্মানের পাত্র _ নবী ও ইমামের স্থলাভিষিক্ত, তাঁর ওপরে হামলা চালানো হচ্ছে।\nযদি এর চাইতে বেশী কিছু বলি তাহলে ওরা লিখবে যে, রাসূলুল্লাহ্র মৃতু্যর সাথে সাথে বেলায়াতেরও পরিসমাপ্তি ঘটেছে; নবীর মৃতু্যর পর আর বেলায়াত বলে কিছু নেই। অথচ আশূরার রাতে এদেরকে ইসলামী বক্তা হিসেবে দাওয়াত করা হয় এবং এরা বিশ্ববিদ্যালয়ের ছাত্র ও শিক্ষকদের সামনে বক্তৃতা করে। এ বছরও তা-ই করেছে। এরা হলো সেই সব লোক যারা বলে, “ওহী হচ্ছে একটি ব্যক্তিগত ব্যাপার; আমরা প্রমাণ করতে পারবো না প্রকৃতই এরূপ ব্যক্তি নবী কিনা”। তারা আরো বলে, “নবীও অন্যান্য লোকদের মতোই; এমনকি তিনি ওহীর তাৎপর্য গ্রহণে ভুল করতে পারেন।” এরা যখন এ জাতীয় কথা বলে তখন তা নবীকে হত্যা করার চেয়েও গুরুতর কাজ।\nএকজন নবীকে যখন হত্যা করা হয় তখন বড়জোর তাঁর প্রাণকে হত্যা করা হয়, কিন্তু তাঁর লক্ষ্য ও তাঁর আদর্শ সংরক্ষিত থাকে। ঠিক যেভাবে হযরত ইমাম হোসাইন (আঃ)কে হত্যা করেছে, কিন্তু তাঁর সেই রক্তের বিনিময়ে তাঁর সেই লক্ষ্য ও আদর্শ সংরক্ষিত থেকেছে। কিন্তু আজকে যেভাবে নবীকে হত্যা করা হচ্ছে তার বিরুদ্ধে যদি কথা বলি তাহলে এ আশঙ্কা রয়েছে যে, তার জবাবে কানের ওপর ঘুষি মারবে। ভয় করছি যে, এ ব্যাপারে কথা বললে আমার বিরুদ্ধে মিথ্যা অপবাদ দেয়া হবে; ভয় করছি যে, আমার নামে ফাইল খোলা হবে। ভয় করছি যে, এসব কথাকে তারা বাহানা হিসেবে গ্রহণ করবে। আমাদের দ্বীনী নেতৃবৃন্দ ও সরকারী দায়িত্বশীল ব্যক্তিরা এ সমস্যার কথা জানেন না। এদিক থেকে যে বিপদ সৃষ্টি হচ্ছে তা তাঁরা লক্ষ্য করছেন না, অথবা লক্ষ্য করলেও বিষয়টিকে গুরুত্ব দিচ্ছেন না।\nকে না জানে যে, বিগত কয়েক বছরে আমাদের সমাজে ধীরে ধীরে দ্বীন দুর্বল হয়েছে? কে এটা না জানে? আল্লাহ্কে হাযির-নাযির জেনে বলছি, অনেক সময় আমরা যখন বিদেশে যাই তখন সেখানকার মুসলমানদের, আমেরিকা ও ইউরোপে বসবাসকারী মুসলমানদের এ সংক্রান্ত প্রশ্নের জবাব দিতে পারি না। তাঁরা বলেন ঃ “আমরা গত বছর গিয়েছিলাম ইরানকে দেখেছি, এ বছরও গিয়েছিলাম ইরানকে দেখেছি; বিশ্বাস করতে পারছি না যে, এই ইরান গত বছরের সেই ইরান।” আপনারা কি বিশ্বাস করতে পারছেন যে, আমাদের সমাজে দ্বীনের অবস্থা এখনো গত বছরের পর্যায়ে আছে? না, নেই। কারো যদি এ ব্যাপারে সন্দেহ থাকে তাহলে আমি বলবো যে, সে যেন মনোরোগ বিশেষজ্ঞের কাছে যায়।\nপ্রশ্ন হচ্ছে, এ অবনতির নায়ক কারা এবং এর উপাদান কী? কেন আজকে এ অবস্থা এসে দাঁড়িয়েছে? আপনারা যদি এর কারণ সমূহ নিয়ে পর্যালোচনা করেন তাহলে দুই ধরনের উপাদান ও উপকরণ দেখতে পাবেন। এক ধরনের উপাদান হচ্ছে দ্বীন থেকে বিচু্যতকারী পত্রপত্রিকা, সাময়িকী ও বই-পুস্তক এবং ইসলামী নির্দেশনা মন্ত্রণালয়ের কর্মকর্তাগণ। দ্বিতীয়তঃ এ দেশে এমন কতগুলো কাজ সংঘটিত হচ্ছে যার ফলে পাপকর্মের ঘৃণ্য ও নোংরা হওয়া সংক্রান্ত অনুভূতির বিলুপ্তি ঘটছে। ফলে লোকেরা পাপ কাজে উৎসাহ পাচ্ছে এবং তাদের জন্য গুনাহে লিপ্ত হবার পথ খুলে যাচ্ছে। যুবকদেরকে গুরুত্ব দেয়ার বাহানায় তাদেরকে পাপ কাজ করার জন্য সবুজ সঙ্কেত প্রদান করে। শুধু ঘরের মধ্যে থেকে গোপনে পাপ কাজ নয়, বরং সমাজের বুকে প্রকাশ্যে তাদেরকে এসব করতে দিচ্ছে।\nএছাড়া আরো যে সব উপাদান আছে আপনারা সেগুলোর খবর জানেন? অনেকে বিদেশী টেলিভিশনের অনুষ্ঠান দেখে। অনেকে সীমান্তবর্তী এলাকায় থাকার সুযোগে এসব অনুষ্ঠান দেখে। আবার অনেকে চোরাচালানের মাধ্যমে আসা ডিশ এ্যান্টেনা ব্যবহার করে এগুলো দেখে। তারা অশ্লীল ভিডিও ফিল্ম দেখছে; এর মধ্যে কতগুলো চোরাচালান হয়ে আসছে, আর কতগুলো তো স্বয়ং ইসলামী নির্দেশনা মন্ত্রণালয়ের অনুতিক্রমেই প্রবেশ করছে। সমাজে দ্বীনকে দুর্বল করার জন্য ব্যবহার করা হচ্ছে এমন আরো অনেক উপাদানের কথাও হয়তো আপনাদের জানা আছে। অবশ্য এর সব কিছুর জন্য ইসলামী নির্দেশনা মন্ত্রণালয় দায়ী নয়। আমরা জানি যে, আরো কোনো কোনো মন্ত্রণালয়ের কতক কর্মকর্তা আছেন যারা এ জন্য দায়িত্বশীল। অন্যান্য মন্ত্রণালয়ে এমন কতক কর্মকর্তা আছেন যারা এতে উৎসাহ যোগায়। তবে এতেও ইসলামী নির্দেশনা মন্ত্রণালয়ের অংশ আছে। কারণ, এ মন্ত্রণালয়ই সেই সব সাংস্কৃতিক ভবন প্রতিষ্ঠা করেছে যেখানে গুনাহ্র কাজের প্রশিক্ষণ দেয়া হয় ও এতে উৎসাহ দেয়া হয়। তারা যে সব নাট্যাভিনয়ের আয়োজন করছে স্বয়ং মহান রাহবারের উক্তি অনুযায়ী তার মধ্যে কতগুলো পুরোপুরি ইসলাম বিরোধী। এ ধরনের আরো অনেক কিছু হচ্ছে। এগুলোর দায়-দায়িত্ব কার?\nতারা আমাদেরকে বলে ঃ আপনারা যদি সরকারকে ইসলামী সরকার বলে মনে করেন তাহলে সরকারের মন্ত্রীর সালোচনা করছেন কেন? আজব ফ্যালাসি _ ভ্রমাত্মক অপযুক্তি! এ দেশের সরকার ব্যবস্থা যে ইসলামী এটা তো রাহ্বারের কারণে _ ইসলামী নেতৃত্বের কারণে। এ কারণেই পত্রপত্রিকায় বেলায়াতে ফকীহ্ সংক্রান্ত ধারণা ও এ পদের বিরুদ্ধে, বেলায়াতে ফকীহ্র ওপর ভিত্তিশীল ইসলামী হুকুমতের ওপর ও ব্যক্তিগতভাবে স্বয়ং রাহবারের ওপর আক্রমণ চালাচ্ছে। আর তারা দিনের পর দিন নির্লজ্জভাবে এ ব্যাপারে ক্রমেই বেশী অগ্রসর হচ্ছে। এর কারণ কী? কারণ, তারা ইসলাম চায় না। তারা বলে, “আমরা যদি ইসলাম না চাই তো কী হবে?” আমরা দেখছি, এরাই বর্লিন কন্ফারেন্সে গিয়ে বলেছে, “ইসলাম সমকালীন গণতন্ত্রের সাথে তাল মিলিয়ে চলতে পারছে না _ এটা ইসলামের সমস্যা। আমরা এর সমাধান করবো।” আর কেউ তাদের এ কথার প্রতিবাদ করে নি।\nআমরা কি এ ধরনের ইসলামী সরকারের, এ ধরনের মন্ত্রণালয়ের, এ ধরনের উপমন্ত্রীদের এবং এ ধরনের উপদেষ্টাদের আনুগত্য করাকে ফরয বলে মনে করবো? শয়তানের আনুগত্য কি কখনো ফরয হতে পারে? যেখানে এরশাদ হয়েছে যে, “স্রষ্টার নাফরমানী করে সৃষ্টির আনুগত্য জায়েয নেই।” সেখানে এটা কি সম্ভব যে, আল্লাহ্ তা’আলা এমন লোকদের আনুগত্যকে জায়েয করবেন যারা মানুষকে শয়তানের পথের দিকে ডাকে, নিজেরা পাপাচারে লিপ্ত হয় ও অন্যদেরকে পাপাচারের অনুমোদন দেয়? এরা গুনাহ্র কাজের ক্ষেত্র প্রস্তুত করে দেয়, এ জন্য প্রয়োজনীয় সুযোগ-সুবিধা ও উপায়-উপকরণ সরবরাহ করে, তাদেরকে ক্রিস্টাল গ্লাসের তৈরী সী-মোরগ উপহার দেয়, ক্রিস্টাল গ্লাসের তৈরী ডলফিন উপহার দেয়। যে লোকেরা দীর্ঘ বিশ বছর যাবত ইসলাম ও ইসলামী প্রজাতন্ত্রের বিরোধিতা করেছে, এরা তাদেরকে দাওয়াত করে আনছে, আপ্যায়িত করছে, তাদেরকে পুরস্কার দিচ্ছে, তাদেরকে ক্রিস্টাল গ্লাসের তৈরী সী-মোরগও উপহার দিচ্ছে; একটি দুইটি নয়, সাতটি।\nহযরত ইমাম হোসাইন (আঃ)ও এ ধরনের লোকদেরই মুখোমুখি ছিলেন যারা ইসলামের কথা বলতো, নিজেকে রাসূলুল্লাহ্ (সাঃ)-এর খলীফাহ্ বলে দাবী করতো। তারা ইসলমকে অস্বীকার করতো না।\nএ রাষ্ট্রব্যবস্থার শীর্ষে যদি মহান রাহবার না থাকেন তাহলে এ হুকুমত আমাদের জন্য ইসলামী হুকুমত হবে না। আমরা এ রাষ্ট্রব্যবস্থার সেই সব দায়িত্বশীল র্ককর্তাদেরকে সম্মান করি যারা মহান রাহবারের স্বীকৃতি ও সন্তুষ্টির অধিকারী। হযরত ইমাম খোমেইনী (রহ্ঃ) বলেছেন; ইমামের বাণীতে এটা আছে, তাঁর অছিয়্যাতনামায় আছে এবং “ছাহিফায়ে নূর” গ্রন্থে বেশ কয়েক জায়গায় আছে, তিনি বলেছেন, কোনো রাষ্ট্রব্যবস্থা, কোনো সরকার যদি ওলীয়ে ফকীহ্র অনুমতি নিয়ে প্রতিষ্ঠিত না হয়, ওলীয়ে ফকীহ্ কর্তৃক মনোনীত হয়ে দায়িত্ব গ্রহণ না করে তাহলে তা তাগূত। তিনি সুস্পষ্ট ভাষায় বলেছেন, প্রজাতন্ত্রের প্রেসিডেন্টও যদি ওলীয়ে ফকীহ্ কর্তৃক মনোনীত না হয় তাহলে সে তাগূত।\nকেন এরা জনমতের মধ্যে সন্দেহ-সংশয় সৃষ্টি করছে? কারণ, তারা এসব বিষয়কে বিলুপ্ত করতে চায়। তারা কেন এত বেশী বেশী জনগণের শাসন ও গণতন্ত্রের শ্লোগান দিচ্ছে? কারণ, কালকে যদি জনগণ বলে যে, আমরা ইসলাম চাই না, তাহলে জনগণের কথাই হবে মানদণ্ড, ইমামের কথা নয়। কেন তারা বার্লিন কন্ফারেন্সে গিয়ে বললো যে, খোমেইনীও ইতিহাসের জাদুঘরে স্থান নেবেন? আমেরিকান কর্মকর্তারা সুস্পষ্ট ভাষায় বলেছেন এবং এ আশায় বসে আছেন, তাঁরা সুস্পষ্ট ভষায় বলেছেন, “ইরানের পার্লামেন্ট যদি বেলায়াতে ফকীহ্ সমস্যার সমধান করতে পারে তাহলে আমাদের কাজ সহজ হবে, ইরানের সাথে আমাদের সমস্যার সমাধান হয়ে যাবে।”\nএরা আশায় পথ চেয়ে বসে আছে। তারা আশা করছে যে, একদিন গণভোটের নামে বেলায়াতে ফকীহ্ ব্যবস্থাকে তুলে নেয়া হবে। তারা বর্তমানে এর জন্য ক্ষেত্র প্রস্তুত করছে। তারা এজন্য সাংস্কৃতিক ক্ষেত্র তৈরী করছে। তাদের ওপর লা’নত যারা এর ক্ষেত্র তৈরী করছে। এরা হযরত ইমাম হোসাইন (আঃ)-এর খুনকে পদদলিত করছে। বিদেশী সাহায্যে পরিচালিত ঐ সব পত্রিকাকে আপনারা জিজ্ঞেস করতে পারেন, তারা কেন এসব কথা লিখছে?\nবস্তুতঃ যে কোনো সমজের আসল সমস্যা হচ্ছে অজ্ঞতা ও অসচেতনতা। তারা যে বিগত মাত্র কয়েক বছরের মধ্যে এভাবে কাপুরুষসুলভ হামলা চালাতে সক্ষম হয়েছে, এর কারণ হচ্ছে এই যে, আমরা আমাদের দায়িত্ব-কর্তব্যের সাথে পুরোপুরি পরিচিত নই। কতককে সহজীকরণ ও অকঠোরতার প্রশ্ন উত্থাপন করে প্রতারিত করা হয়েছে। তারা রূঢ়তার, তাদের ভাষায়, সহিংসতার সালোচনা করে, একে মূল্যবোধ বিরোধী বলে আখ্যায়িত করে জনগণকে প্রতারিত করেছে। ফলে লোকেরা কথা বলতে ভয় পাচ্ছে। ভয় পাচ্ছে যে, গুনাহ্র বিরুদ্ধে শক্ত কথা বললে তাদেরকে সহিংসতাবাদী বলে চিহ্নিত করা হবে। আর সহিংসতা মানে কবিরাহ্ গুনাহ্। অন্যদিকে অনেক ভদ্র, সম্ভ্রান্ত ও দ্বীনদার লোক ভয় করছেন যে, কথা বললে হয়তো ইসলামী হুকুমতের স্বার্থের জন্য ক্ষতিকর হবে। এতে হয়তো মহান রাহ্বারের মনে উদ্বেগের সৃষ্টি হবে। এ ধরনের লোক কম ছিলেন না এবং এখনো তাঁদের সংখ্যা কম নয়।\nএখনো আমরা সবাই মহান রাহবারের মুখের দিকে তাকিয়ে আছি। তবে আমাদের প্রস্তুতি থাকতে হবে। তিনি যদি কখনো আন্দোলনের ডাক দেন, জিহাদের ফরমন দেন, তখন শরীরের সর্বশেষ রক্তবিন্দু উৎসর্গ করা পর্যন্ত আমাদেরকে দৃঢ়তার সাথে দাঁড়িয়ে থাকতে হবে। এ প্রস্তুতি এক মুহূর্তের কাজ নয়। যদি ফরমান দেয়া হয় তাহলে সেই মুহূর্তে সাথে সাথেই প্রস্তুতি গ্রহণ করা সম্ভব হবে না। মানুষের মধ্যে কয়েক যুগ আগে থেকেই এ প্রস্তুতি থাকা প্রয়োজন। হযরত ইমাম খোমেইনী (রহ্ঃ) দীর্ঘ পনর বছর যাবত তাঁর হৃদয়ের রক্তক্ষরণ সহ্য করেন এবং ইসলামী বিপ্লবের জন্য সাংস্কৃতিক ক্ষেত্র প্রস্তুত করেন। তিনি কারাগারে যান, তাঁকে নির্বাসিত করা হয়, এ পথে তাঁর সন্তানকে শহীদ করা হয়, তিনি বহু কঠিন অবস্থা সহ্য করেন। এ ক্ষেত্র যদি প্রথম দিনেই তৈরী হতো তাহলে বিপ্লব পনর বছর পিছিয়ে যেতো না। স্বয়ং ইমাম দীর্ঘ পনর বছর ধরে এ ক্ষেত্র প্রস্তুত করেন। এরপর তিনি দশ বছর যাবত এ বিপ্লববৃক্ষের গোড়ায় শহীদগণের খুনের দ্বারা পানি সিঞ্চন করেন। আর আজকে ওরা চায় যে, এমনিতেই খুব সহজেই তা আমাদের কাছ থেকে নিয়ে নেবে। কিসের বিনিময়ে? বলে যে, এমন কাজ করো না যা সহিংসতার পর্যায়ে পড়ে। হ্যা, তারা চায়, তারা যে শিথিলতা ও ঢিলেঢালা নীতির প্রচলন করছে আমরা যেন তার বিরোধিতা না করি। এভাবে তারা আমাদেরকে সম্মোহিত করতে চায়।\nহ্যা, নবী-রাসূলগণ (আঃ) ও আল্লাহ্র ওলীগণ যে এত তৎপরতা চালালেন, সাইয়েদুশ শুহাদা হযরত ইমাম হোসাইন (আঃ)-এর খুন, বিগত দীর্ঘ তেরোশ’ বছর যাবত তার ব্যবহার, আর সাইয়েদুশ শুহাদার শোকানুষ্ঠান সমূহ _ এ সবের পরিণামেই ১৯৬৩-র ৫ই জুনের অভু্যত্থান সংঘটিত হয় এবং এরপর ১৯৭৯-র ১১ই ফেব্রুয়ারী বিপ্লব বিজয়ী হলো। দীর্ঘ তেরোশ’ বছর চেষ্টা-সাধনা করা হয়েছে, অতঃপর এ বৃক্ষ এ ধরনের ফল দিয়েছে। অতঃপর শিথিলতা ও ঢিলেঢালা নীতির সম্মোহনের মাধ্যমে সবকিছকে বরবাদ করে দিতে চাচ্ছে।\nতারা যে এ ধরনের ব্যাখ্যা দিচ্ছে এটা কোত্থেকে এলো? কোত্থেকে এ দায়িত্ব _ এ ফরয নাযিল হলো যে, এর জন্য শরীয়তের সকল আহকাম নিশ্চিহ্ন হয়ে যাবে? “আম্র্ বিল্ মা’রূফ্ ওয়া নাহ্য়ী ‘আনিল্ মুন্কার্” ও জিহাদ সংক্রান্ত সকল হুকুম মানসুখ হয়ে যাবে? পাশ্চাত্য থেকে আগত এ নির্দেশের কারণেই এ শিথিলতার নীতি গ্রহণ করতে হবে?\nএবার বুঝতে পারছেন পরিস্থিতিটা কোন্ পর্যায়ে গিয়ে পেঁৗছেছে? আমরা যেন মনে না করি যে, এটা কেবল পত্রপত্রিকা সংক্রান্ত সমস্যা, অপসাংবাদিকতার সমস্যা। একেক জন একেকটা কথা বলছে, কিন্তু কেউ জবাব দিচ্ছে, বা না দিচ্ছে তাতে তারা ভ্রূক্ষেপ করছে না। দেখুন, এসব কাজের মাধ্যমে কীভাবে তারা আমাদের যুবকদের বেশীর ভাগকে বিপথগামী করেছে। এ হচ্ছে তাদেরই অপচেষ্টার ফল। এ হচ্ছে এক নোংরা সাংস্কৃতিক নীতি আজকে যা এ ধরনের নোংরা ফল প্রদান করেছে। প্রথম দিনেই যদি রুখে দাঁড়ানো হতো তাহলে এসব পাপাচার ও অনাচার হতো না। অবশ্য এখনো খুব বেশী দেরী হয়ে যায় নি। আমাদের জনগণের এখনো বুঝতে পারা দরকার যে, দুশমনেরা কীভাবে চক্রান্ত করেছে, কীভাবে তাদের জন্য চক্রান্তের ফাঁদ পেতেছে এবং কীভাবে চারটা বাক্য, চারটা শব্দ ও চারটা শ্লোগানের দ্বারা শিয়া মাযহাবের তেরোশ’ বছরের চেষ্টা-সাধনার ফসলকে নস্যাৎ করে দিচ্ছে। এরা সুস্পষ্ট ভাষায় বলছে, নবীর বিদায়ের সাথে সাথে বেলায়াতও বিদায় নিয়েছে। আর অন্য এক জায়গায় তারা বলেছে যে, নবীর নবুওয়াতীর বিষয়টিও সুস্পষ্ট নয়। আরেক জায়গায় তারা বলেছে, সৃষ্টিকর্তা যে আছেন এটা প্রমাণযোগ্য নয়। এরাই বলেছে যে, আমি ও আপনারা _ আমরা সবাই অপরিপক্ব চিন্তাশক্তির অধিকারী, তাই বুঝতে পারি না তারা কী করছে।\nযে কিশোরটি মাধ্যমিক স্কুলে পড়ছে, এরপর বিশ্ববিদ্যালয়ে ভর্তি হবে, যে ইসলামী জ্ঞান-বিজ্ঞানের সাথে পরিচিত নয়, যার ঈমানের ভিত্তি এখনো শক্তিশালী হয় নি, এরা এদের চাকচিক্যের দ্বারা, এদের সম্মোহনের দ্বারা তার দ্বীন ও ঈমানকে নষ্ট করে দিচ্ছে। স্বয়ং মহান রাহবার কি কিছুদিন আগে বলেন নি যে, এরা জনগণের ঈমানকে তাদের হামলার লক্ষ্যবস্তুতে পরিণত করেছে? তিনি বিগত কয়েক বছর যাবত বলে আসছেন যে, সাংস্কৃতিক আগ্রাসন চলছে, অতর্কিত সাংস্কৃতিক হামলা চলছে। দেশের সাংস্কৃতিক বিভাগের কর্মকর্তারা কী কাজ করেছেন?\nকোন্ ভাষায় বলবো? দেশের একজন নাগরিক হিসেবে সমাজে বর্তমানে প্রচলিত পরিভাষায় বলছি, যে মুসলমান দিশাহারা, যে মুসলানের মধ্যে ইসলামী মূল্যবোধ নেই, যরথুস্ত্রীরাও তো তোমাদের মতোই। দেশের একজন নাগরিক হিসেবে দেশের কর্মকর্তাদেরকে নছিহত করছি, আপনারা এই যে পথ বেছে নিয়েছেন তা আপনাদের নিজেদের স্বার্থেরও পরিপন্থী। আমাদের জনগণ বার বার প্রমাণ করেছে যে, একবার যদি বুঝতে পারে যে, তাদের দ্বীন বিপন্ন, তখন তাদের কাছে তাদের প্রাণের কোনোই মূল্য থাকবে না।\nযে কর্মকর্তারা ইসলামে ঈমান পোষণ করেন, আল্লাহ্ তা’আলার অস্তিত্ব স্বীকার করেন, রাসূলুল্লাহ্ (সাঃ)কে মানেন, তাঁরা যেন এই শয়তানদেরকে নিজেদের চারদিক থেকে বিতাড়িত করে দেয়ার চেষ্টা করেন। এদেরকে যেন দেশের প্রশাসনযন্ত্র থেকে, বিশেষ করে নীতিনির্ধারণী সংস্থা সমূহ থেকে বের করে দেন। তাঁরা যেন হযরত ইমাম খোমেইনী (রহ্ঃ)-এর নছিহত সমূহকে স্মরণ করেন। এটা যদি না হয় তাহলে তাঁরা যেন মনে রাখেন, এটা অসম্ভব নয় যে, সাইয়েদুশ শুহাদা হযরত ইমাম হোসাইন (আঃ)-এর ওপর যে দায়িত্ব ছিলো যিনি তাঁর স্থলাভিষিক্ত তিনিও সে দায়িত্ব পালনের জন্য পদক্ষেপ গ্রহণ করবেন। যারা দীর্ঘ তেরোশ’ বছর যাবত বলে আসছেন ঃ “হায় আফসোস্! আমি যদি তোমাদের সাথে থাকতাম তাহলে তোমাদের সাথে সাফল্যের অধিকারী হতাম।” তাঁরা এটাকে শাহাদাতের লক্ষ্যে উপনীত হবার জন্য বিরাট সুযোগ মনে করবেন। কর্মকর্তারা যেন সে দিনকে ভয় করেন এবং দেরী হবার আগেই নিজেদের ভুল থেকে ফিরে আসেন এবং তাঁদের ভুলের ক্ষতিপূরণ করেন। তাঁরা যদি গুনাহ্র কাজে লিপ্ত হয়ে থাকেন তাহলে যেন আল্লাহ্ তা’আলার কাছে তাওবাহ্ করেন এবং মুসলিম মিল্লাতের কাছে ও সাইয়েদুশ শুহাদার কাছে ক্ষমা চান।\nপরোয়ারদেগার! সাইয়েদুশ শুহাদার মর্যাদার উছিলায় তোমার কাছে আবেদন জানাচ্ছি,\nআমাদেরকে তাওবায়ে নাছূহ্ নসীব করো।\nকোনো ব্যক্তি যে পোশাকে এবং যে দায়িত্বে ও যে পদেই থাকুন না কেন যারা ইসলামের খাদেম তাঁদেরকে হেফাযত করো।\nইসলামের দুশমনরা যে পদে ও যে দায়িত্বেই থাকুক না কেন তাদেরকে ধ্বংস করে দাও।\nআমাদের ওপরে মহান রাহ্বারের ছায়াকে স্থায়ী করে দাও।\nআমাদের পরিণতিকে শুভ পরিণতিতে পরিণত করে দাও।


গা ঘেঁষে ইউএনও-জনপ্রতিনিধিরা, দূরত্বে শুধু দিনমজুররা! | BD24Live.com\nপ্রকাশিত: ১২:১৬ পূর্বাহ্ণ, ৩০ মার্চ ২০২০\nকরোনা ভাইরাস প্রতিরোধে নির্দেশনা অনুযায়ী কাজ বন্ধ রেখে হোম কোয়ারেন্টাইনে থাকা দিনমজুরদের জন্য চালের বরাদ্দ দিয়েছে সরকার। লক্ষ্মীপুরে ৪টি পৌরসভা ও ৫৮টি ইউনিয়নের জন্য এই বরাদ্দ দেওয়া হয়। একই সঙ্গে পৌরসভা ও ইউনিয়ন প্রতি ১০ হাজার টাকা করে বরাদ্দ রয়েছে। কিন্তু এসব বিতরণ করতে গিয়ে প্রশাসনিক কর্মকর্তারা জনসমাগম সৃষ্টি করছে। ঠিক এমনই দৃশ্য দেখা গেছে রামগতি উপজেলার বড়খেরি ইউনিয়ন পরিষদ প্রাঙ্গণে। রোববার (২৯ মার্চ) দুপুরে বড়খেরী ইউনিয়নে দিনমজুরদের মাঝে সরকারি বরাদ্দের চাল ও টাকা বিতরণ করা হয়। এ সময় সামাজিক দূরত্বে জন্য গোলাবৃত্তে দিনমজুরদের দাঁড় করোনা হয়। কিন্তু প্রশাসনিক কর্মকর্তা, জনপ্রতিনিধি ও আওয়ামী লীগের নেতারা দূরত্ব বজায় রাখেননি। তারা একজন আরেকজনের গায়ে গা লাগিয়ে (গা ঘেঁষে) দাঁড়িয়েছেন। এতে মনে হচ্ছে নিয়ম শুধু দিনমজুরদের জন্য, প্রশাসনিক-জনপ্রতিনিধি কিংবা আওয়ামী লীগের নেতাকর্মীদের জন্য নয়।\nচাল বিতরণকালে উপস্থিত ছিলেন, উপজেলা নির্বাহী কর্মকর্তা মো. আব্দুল মোমিন, সহকারী কমিশনার (ভূমি) সুচিত্র রঞ্জন দাস, উপজেলা পরিষদের চেয়ারম্যান শরাফ উদ্দিন আজাদ, ভাইস চেয়ারম্যান মো. রাহিদ হোসেন, উপজেলা আওয়ামীলীগের সাধারণ সম্পাদক অধ্যাপক আবদুল ওয়াহেদ, প্রকল্প বাস্তবায়ন কর্মকর্তা রিয়াদ হোসেন, যুব উন্নয়ন কর্মকর্তা মো. সফিকুল ইসলাম পাঠান, সহকারী মৎস্য কর্মকর্তা মো. কামাল হোসেন ও বড়খেরী ইউনিয়ন পরিষদের চেয়ারম্যান হাসান মাকসুদ মিজানসহ স্থানীয় আওয়ামী লীগ নেতাকর্মী ও গ্রাম পুলিশরা। এসময় সবই ঐক্যবদ্ধভাবে দাঁড়িয়ে ছিলেন। এরমধ্যে প্রশাসনিক কর্মকর্তাদের হাতে গ্লাভস থাকলেও অন্যদের হাতে ছিল না। তবে সবাই মাস্ক ব্যবহার করেছেন।


সংসার ভাঙলো শবনম ফারিয়ার সংসার ভাঙলো শবনম ফারিয়ার – News Pabna\nবিয়ের দুই বছর পূর্ণ হওয়ার আগেই বিচ্ছেদ হয়ে গেলো অভিনেত্রী শবনম ফারিয়া ও হারুন অর রশীদ অপুর। গতকাল শুক্রবার তাদের বিচ্ছেদ হয়েছে। দুজনেই তালাকনামায় সই করেছেন।\nশবনম ফারিয়া গণমাধ্যমকে বলেন, ‘আমরা ভালোবেসে বিয়ে করলেও আমাদের আর একসঙ্গে থাকা সম্ভব হলো না। তাই দুজনের ভালো থাকার জন্যই আলাদা হয়ে গেলাম।’\nতিনি আরো বলেন, ‘জীবনটা অনেক ছোট, এতো কষ্ট নিয়ে বেঁচে থাকার কী দরকার? এটা ভেবে আমরা এ বছরের শুরু থেকেই সিদ্ধান্তে আসি আমরা আর একসঙ্গে থেকে কষ্টে থাকতে চাই না। শুধুমাত্র বৈবাহিক বন্ধন থেকে আমাদের সম্পর্কের ইতি টেনে নিলাম! এ ঘটনা আমাদের জীবনের গতি হয়তো রোধ করবে, ছন্দপতন করবে, কিন্তু জীবন তো থেমে থাকবে না!’


সুবর্ণভূমি Get Latest Bangla News Online from The newsportal Subornobhumi||দ্বিতীয় শ্রেণির ছাত্রও ভোট দিচ্ছে, দেশ এগিয়ে যাচ্ছে\nআপডেট: 02:31:57 22/05/2018\nক্লাস টুতে পড়ে বিল্টু। সে তার বাবার সঙ্গে ভোট দিতে গেছে। পোলিং এজেন্টকে সে একের পর এক প্রশ্ন করছে। পোলিং এজেন্ট মহা বিরক্ত। তাদের শেষ কথোপকথন:\nবিল্টু: আংকেল ওটা কী লাগালেন হাতের আঙুলে?\nপোলিং এজেন্ট: ভোট দিলে চিহ্ন হিসেবে ওটা লাগানো হয়।\nবিল্টু: আচ্ছা পানি দিলে এই দাগ কি উঠবে?\nপোলিং এজেন্ট: না। সময় লাগবে।\nপোলিং এজেন্ট: উফ! একবছর লাগবে, একবছর।\nবিল্টু: আংকেল তাহলে বাবার চুলে এটা লাগিয়ে দেন। চুলের কলপ দশ দিনের বেশি থাকে না। কলপ দেওয়ার সময়ে বাবা আমাকে আর মাকে খুব ডিস্টার্ব করে। আর কলপ দেওয়ার পর বাবা ছোট খালাকে নিয়ে কোথায় কোথায় যেন ঘুরতে যায়!\nদেশ এগিয়ে যাচ্ছে। বিল্টুরা আজকাল ভোট দিতে পারছে। সারা পৃথিবীতেই নির্বাচন নিয়ে সংশয়-সংঘর্ষ আর উল্টাপাল্টা ঘটনা ঘটতে দেখা যায়। নির্বাচনি আবহাওয়া সারা পৃথিবীতে বোধ করি একইরকম। আফ্রিকার এক দেশের রাষ্ট্রপতি পদপ্রার্থী জনসভায় গিয়ে বলতে লাগলেন, জনগণ যা চাইবে তিনি তাই করবেন। এক জনসভা শেষে হাজারো জনতা দাবি তুললো পাশের নদীটা সাঁতরে পার হতে পারলেই তারা তাকে ভোট দিয়ে রাষ্ট্রপতি বানাবেন। রাষ্ট্রপতি পদপ্রার্থী নদীতে ঝাঁপ দিলেন। কিন্তু নদী পার হওয়ার আগেই তার মৃত্যু হলো!\nপৃথিবীর বিভিন্ন দেশের গণতন্ত্র আর সুষ্ঠু নির্বাচন নিয়ে বড় বড় কথা বলে আমেরিকা। এমনকী কথিত স্বৈরাচারদের উৎখাত করতে সাগর পাড়ি দিয়ে ইরাক ও লিবিয়ায় যুদ্ধ করতে যায় আমেরিকান সৈন্য। কিন্তু আমেরিকার সত্তর ভাগ মানুষ বাসা থেকে বেরিয়ে রাস্তা পাড়ি দিয়ে ভোট কেন্দ্রে যেতে চায় না। আমেরিকার প্রথম রাষ্ট্রপতি নির্বাচন কেমন ছিলেন? একতরফা এবং প্রায় সব ভোট পেয়েছিলেন জর্জ ওয়াশিংটন। কারণ তার কোনও প্রতিদ্বন্দ্বীই ছিল না! মার্কিন লেখক ও অভিনেতা উইল রজার্স তাই বলতে পারেন—আমরা আশা করি, সবসময় যেন যোগ্য প্রার্থীই জেতেন কিন্তু দুর্ভাগ্যজনকভাবে সেটা কখনোই হয় না! সাবেক জার্মান চ্যান্সেলর অটো ফন বিসমার্কের মতে—মানুষ কখনোই এত মিথ্যা বলে না যতটা তারা বলে যুদ্ধ আর নির্বাচনের সময়।\n২০১৮ সালের ১৫ মে খুলনা সিটি করপোরেশন নির্বাচনের পর আওয়ামী লীগ ও বিএনপির পাল্টাপাল্টি অভিযোগের পরিপ্রেক্ষিতে পুরনো একটা কথা স্মরণ করিয়ে দেওয়া যেতে পারে। সোভিয়েত রাশিয়ার জোসেফ স্ট্যালিন বলেছিলেন, যারা ভোট দেয়, তারা কোনও ব্যাপারে সিদ্ধান্ত নিতে পারে না। যারা ভোট গোনে, তারাই সিদ্ধান্ত নেয় ফল কী হবে। মানবতাবিরোধী অপরাধের দায়ে দণ্ডপ্রাপ্ত সালাহউদ্দীন কাদের চৌধুরীকে নিয়ে প্রচলিত একটা কথা বলা যেতে পারে। তিনি নাকি নির্বাচনের আগে সংখ্যালঘু সম্প্রদায়ের লোকজনকে বলতেন, আপনাদের সঙ্গে কথা বলে বুঝলাম আপনারা আমাকেই ভোট দেবেন। তাই কষ্ট করে আপনাদের ভোটকেন্দ্রে যেতে হবে না।\nতবে ভোটাভুটির পর মানুষ শুধু যেকোনও প্রার্থীকে নির্বাচিত করে তেমন সবসময় নাও হতে পারে। আলাস্কার টালকিটনা শহরে মেয়র হতে পেরেছিল স্ট্যাবস নামের এক বিড়াল। ভোটারদের যুক্তি ছিল বড় অদ্ভুত। স্ট্যাবসের ব্যবহার নাকি খুব ভালো ছিল এবং সে নাকি জনগণের ওপর কোনও ট্যাক্স আরোপ করতো না। তবে রাজনীতি, নির্বাচন কিংবা ভোটের আগে প্রার্থীরা ভোটারদের আবেগ নিয়ে খেলে থাকেন। আবেগের ওপর ভর করে ভোটাররা কত কী যে করেন। ২০০৯ সালে ক্যালিফোর্নিয়ার সিনেট নির্বাচনের আগে জেরি ওরোপেজা মারা যান। তবে ব্যালটে তার নাম ও প্রতীক রয়ে গিয়েছিল। ভোটের পরে দেখা গেল ভোটাররা মৃত জেরি ওরোপেজাকেই নির্বাচিত করেছেন। আমেরিকায় আরও দু'জন মানুষের এই রেকর্ড আছে। আর্ল উড ও চার্লস বিসলে মৃত্যুর পরে নির্বাচিত হয়েছিলেন।\nনির্বাচনে বিড়ালরা যেমন নির্বাচিত হতে পারে, তেমনি মৃত মানুষরাও নির্বাচিত হতে পারেন। বড় বিচিত্র মানুষের মন। আমেরিকার মানুষরা বিভিন্ন দেশের রাজনীতি ও নির্বাচন নিয়ে যতই নাক গলাক না কেন, নিজ দেশে নৈতিকভাবে তাদের অবস্থান ঠিক নেই। নর্থ সাউথের যুদ্ধে যে কালো মানুষেরা আমেরিকার পক্ষে যুদ্ধ করেছিলেন, সেই কালো মানুষদের একজনকে রাষ্ট্রপতি বানাতে আমেরিকার মানুষ দুই শত বছরেরও বেশি সময় নিয়েছে। বারাক ওবামার পরে আর কোনও কালো মানুষ রাষ্ট্রপতি হতে পারবেন কিনা, সেই সন্দেহও দেখা দিয়েছে। ডোনাল্ড ট্রাম্পের মতো একজন মানুষকে (আমেরিকার বেশিরভাগ মানুষ তাকে উন্মাদ মনে করেন) আমেরিকানরা প্রেসিডেন্ট বানিয়েছেন কিন্তু একজন যোগ্য নারী যে প্রেসিডেন্ট হতে পারেন, বেশিরভাগ আমেরিকান আজও সেটা মনে করেন না। অবশ্য মার্কিন রহস্যোপন্যাস লেখক ডিন কুন্টেজের কথাটা স্মরণ করা যেতে পারে। তার মতে, আমাকে যদি বলা হয়, দুটি বাজে হরর মুভি থেকে একটি বেছে নিতে তাহলে সেটি হবে খুব কঠিন। ডিন কুন্টেজ তাও ভাগ্যবান।\nযাইহোক খুলনা সিটি করপোরেশনের 'চমৎকার' (নির্বাচন কমিশন বলেছে চমৎকার নির্বাচন হয়েছে) নির্বাচনের কাছেই ফেরা যাক। তালুকদার আবদুল খালেক মেয়র নির্বাচিত হয়েছেন। তিনি আগেও মেয়র ছিলেন। মাঝখানে হেরেও গিয়েছিলেন। কয়েকটি পত্রিকার রিপোর্ট অনুসারে ‘নিয়ন্ত্রিত নির্বাচনের নতুন রূপ’ দেখেছে খুলনা তথা বাংলাদেশ। বিএনপির প্রার্থী নজরুল ইসলাম মঞ্জু এই নির্বাচন প্রত্যাখ্যান করেছেন। খুলনার সিটি করপোরেশন নির্বাচনে কমিউনিস্ট পার্টির প্রার্থী মিজানুর রহমানের জামানত বাজেয়াপ্ত হলেও তিনি বলেছেন, তালুকদার আব্দুল খালেক যেভাবে জিতেছেন তাতে তার দীর্ঘ রাজনৈতিক ক্যারিয়ার ধ্বংস হয়ে গেছে।\nকে ধ্বংস হয়েছেন আর কে ফিনিক্স পাখির মতো আবির্ভূত হবেন, তা ভবিষ্যৎই বলে দেবে। আমেরিকা, ভারত বা ইংল্যান্ডের মতো দেশগুলোর রাষ্ট্রযন্ত্র টাকা পয়সা ও মিডিয়া দিয়ে যে নির্বাচন প্রভাবিত করতে চায় না, তেমন না। তারপরও কোন দল কী করছে, তার একটা সীমা হয়তো থাকে। রিচার্ড নিক্সন (এই ভদ্রলোকের নামে বিদেশি পুরনো কাপড়ের একটা মার্কেট ছিল খুলনায়—নিক্সন মার্কেট) বিরোধী দলের অফিসে আঁড়ি পেতেছিলেন, ফাঁস হয়ে যাওয়ার পর ক্ষমতা ছাড়তে বাধ্য হয়েছিলেন। ট্রাম্প কীভাবে জিতেছেন, কীভাবে তিনি পত্রিকা, টেলিভিশন-ফেসবুক নিয়ন্ত্রণ করেছিলেন, এমনকী রাশিয়ার সঙ্গে তার সম্পর্ক কেমন ছিল, সেসব আজ কোনও না কোনোভাবে জানা যাচ্ছে। ভদ্রলোক তার মেয়াদ পূর্ণ করতে পারবেন কিনা তা ভবিষ্যৎই বলে দেবে। ২০১৮ সালের ফেব্রুয়ারিতে ভারতের ত্রিপুরা রাজ্যের নির্বাচনে স্থানীয় টিভি ও পত্রিকাগুলোতে চোখে পড়ার মতো বিজ্ঞাপন দিযেছিল ক্ষমতাসীন বিজেপি। একটি মাত্র পত্রিকা (কমিউনিস্ট পার্টির মুখপত্র বাদে) ছাড়া প্রায় সব পত্রিকা ও টিভি সমর্থন দিয়েছিল বিজেপিকে। বিজেপি ক্ষমতায় আসার পর পত্রিকা ও টিভিতে দেওয়া বিজ্ঞাপনের বিল তারা পরিশোধ করছে না। কেউ সরকারের বিপক্ষে গেলে এই বিজ্ঞাপনের টাকা যে আর পাওয়াই যাবে না, তা বলাই বাহুল্য। ত্রিপুরায় এখন বিরোধী মতের পত্রিকা তথা মিডিয়ার নাম ফেসবুক।\nসত্য হোক আর গুজব হোক পৃথিবীর অনেক দেশে এখন ফেসবুকই একমাত্র ভরসা। সুতরাং আসুন ফেসবুককে লই সহজে! ফেসবুকে এক বৃদ্ধের ভোট দেওয়ার কৌতুকটা তাই এখানে না বললেও চলবে।


মসুলে আইএসের পতন- ইতি কলঙ্কজনক একটি অধ্যায়ের - barisal news and entertainment 24x7 - barisallive24.com\nমসুলে আইএসের পতন- ইতি কলঙ্কজনক একটি অধ্যায়ের\nজুলাই ১০ ২০১৭, ১০:৩৫\nআন্তর্জাতিক ডেস্কঃ ‘আমি সেই শাসক যে তোমাদের সভাপতিত্ব করবে… যদি তোমরা মনে কর আমি ঠিক পথে আছি, আমাকে সহযোগিতা কর’। মসুলের গ্রান্ড আল নূরি মসজিদে এই কথাগুলো বলছিলেন ইসলামিক স্টেট ইন ইরাক এন্ড দ্য লেভান্ত (আইএস)-এর নেতা আবু বকর আল বাগদাদি। এসময় তিনি একটি নতুন খিলাফত এবং নিজেকে মুসলিম জাহানের খলিফা হিসেবে ঘোষণা করেন। সুন্নি অধ্যুষিত মসুলের অবহেলিত সুন্নিদের আংশিক অবশ্য তাদের ক্ষমতায় আরোহণকে স্বাগতও জানায়। তারপর টাইগ্রিস আর ইউফ্রেটিসের জল গড়িয়ে চলে আরো তিন বছর।\nএরমধ্যে আইএসের প্রতি আকৃষ্ট হয়ে ইউরোপ, আফ্রিকা ও এশিয়া থেকে ঝাঁকে ঝাঁকে তরুণ-তরুণীরা তাদের দলে যোগ দেয়। এই সময়ে আইএসের নিষ্ঠুরতার ইতিহাস সবারই জানা। তারা বিশ্বজুড়ে নির্বিচারে জঙ্গি হামলা, ইয়াজিদি নারীদের ধর্ষণ, গণহত্যা চালিয়ে যেতে থাকে। এর আগে জঙ্গি সংগঠনটি ইরাক ও সিরিয়ায় সরকারি বাহিনীগুলোর বিরুদ্ধে লড়াই করে উভয় দেশের বহু শহর ও এলাকা খিলাফতের অন্তর্ভুক্ত করে দেশ দু’টির মধ্যবর্তী রাষ্ট্রীয় সীমান্ত তুলে দেয়। তারা সিরিয়ার রাকা শহরকে তাদের রাজধানী ঘোষণা করে এবং ইরাকের মসুলকে ব্যবহার করে দ্বিতীয় রাজধানী হিসেবে। এখান থেকেই পুরো ইরাকে তাদের অধিকৃত অংশে শাসনকাজ পরিচালনা করা হতো। মসুল শহরের পশ্চিমাংশে অবস্থিত আল নূরি মসজিদ কম্পাউন্ড ছিল তাদের প্রধান ঘাঁটি।\n১৭ অক্টোবর, ২০১৬। ১৮ হাজার ইরাকি নিরাপত্তা বাহিনী, ১০ হাজার কুর্দি, পুলিশ, সুন্নি ও শিয়া মিলিশিয়া যোদ্ধা এবং পাশাপাশি আমেরিকার উপদেষ্টামন্ডলীদের সমাবেশ। এবং শুরু হলো ‘ইসলামিক স্টেট’ থেকে মসুল পুনরুদ্ধারের দীর্ঘ কাঙ্ক্ষিত অভিযান। সে সময় ইরাকি প্রধানমন্ত্রী হায়দার আল-আবাদি টেলিভিশনে ঘোষণা দিয়ে বলেন, ‘আল্লাহ চায় তো মসুলের মাটিতে শিগগিরই আমাদের দেখা হবে। সেখানে আমরা স্বাধীনতা ও মুক্তির স্বাদ উদযাপন করব। আবাদির সেই কথা যেন সত্য প্রমাণিত হলো। ২৯ জুন, ২০১৪ সালে সাড়ে আটশ’ বছরের পুরনো যে মসজিদ থেকে বাগদাদি খিলাফত ঘোষণা করে, ঠিক আট মাস পর সেই মসজিদ ধ্বংস করে দিয়ে আইএসের পতনের সমাধি ঘোষণা করলেন ইরাকি প্রধানমন্ত্রী। এরফলে মধ্যপ্রাচ্যে একটি কলঙ্কজনক অধ্যায়ের পরিসমাপ্তি ঘটে। সেইসাথে ইরাকের অর্ধেক অংশ এবং শুধু তাই নয়, সিরিয়ার রাকারও ২০ শতাংশ সরকারি বাহিনীর অধিভুক্ত হয়ে যায়। স্পষ্ট যে, ইরাকে ইসলামিক স্টেটের দখল সুরক্ষার লড়াইয়ে সরকারি বাহিনীর এটা প্রতীকী বিজয়। তবে এ পর্যায়ে আইএসের পরাজয় অতিশয় আসন্ন।\nপ্রথমত. মসুলের নিয়ন্ত্রণ হাতছাড়া হওয়ার সাথে সাথেই আইএস’র রাজস্ব আয় পুরোদস্তুর বন্ধ হয়ে যাবে। কেননা তারা তেলক্ষেত্রগুলোর নিয়ন্ত্রণ হারাবে; ফলে কালোবাজারে তেল বিক্রি করতে পারবে না। তাছাড়া শহরের সাড়ে সাত লাখ অধিবাসীর কাছ থেকে অর্জিত খাজনা আদায়, ধনীদের টাকা-পয়সা, সোনা-দানা ও অন্যান্য সম্পত্তি জব্দ করার সুযোগ তারা হারিয়ে ফেলবে। অবশ্য আইএসের আয়-রোজগার কমার প্রক্রিয়া বেশ আগেই আরম্ভ হয়ে গিয়েছিল। আইএসএইচ মারকিট নামের লন্ডনভিত্তিক এক প্রতিষ্ঠানের বিশ্লেষকরা হিসাব দিয়েছেন, ২০১৫ সালের প্রথম প্রান্তিকে তাদের মাসিক আয় ছিল আট কোটি ১০ লাখ মার্কিন ডলার; ২০১৭ সালে এসে তা কমে দাঁড়িয়েছে এক কোটি ৬০ লাখ মার্কিন ডলারে। অর্থাত্ গত দু’বছরে ৮৮ শতাংশ রাজস্ব আয় কমেছে তাদের। এসময়ে তাদের অধিকৃত ভূখণ্ড ৯০ হাজার আটশ’ বর্গ কি.মি. থেকে ৬০ শতাংশ কমে ৩৬ হাজার দু’শ’ বর্গ কি.মিতে পৌঁছেছে।\nদ্বিতীয়ত. যে নূরি মসজিদকে জঙ্গিরা সদর দপ্তর বানিয়েছিল সেটি থেকে তাদের বিদায় মানে একটি বড় পরাজয়। বিশ্বের বিভিন্ন প্রান্ত থেকে যেসব তরুণ-তরুণী এর প্রতি সহানুভূতি প্রকাশ করছিল এই পরাজয় তাদের মনস্তত্ত্বে এক কুঠারাঘাত। ইসরাইলের ইন্টারডিসিপ্লিনারি সেন্টারের সন্ত্রাসবিরোধী ইনস্টিটিউটের এক জ্যেষ্ঠ গবেষক এলি কারমন বলেন, আমি মনে করি, আইসিস পরিষ্কারভাবে পরাভূত হয়েছে; এই পরাজয় শুধু সামরিকভাবে নয় উপরন্তু মানসিক ও প্রচারণামূলকভাবেও হয়েছে। আইএস পতনের ঘটনায় বিশ্বজুড়ে স্বস্তি আসলেও বার বার দুটি প্রশ্ন ঘুরপাক খেয়েই যাচ্ছে। সত্যিই কী আইএস নামক সন্ত্রাসী দানবের তিরোধান হয়েছে? ইরাক, সিরিয়াসহ মধ্যপ্রাচ্যে আসবে কী স্থিতিশীলতা?\nইরাকি সেনার মুখপাত্র ব্রিগেডিয়ার জেনারেল ইয়াহিয়া রসুল সংবাদ মাধ্যমের কাছে জানিয়েছেন, ইরাকে আইএস জঙ্গিদের\nযে আধিপত্য, তা ধ্বংস করা হলো। তবে দেশটি থেকে তাদেরকে পুরোপুরি ধ্বংস করার কাজ যে এখনো কঠিন তা মানছে মার্কিন নেতৃত্বাধীন জোটশক্তি। এজন্য কানাডা দেশটিতে তাদের সামরিক বাহিনীর মেয়াদ আরো দুই বছর বাড়িয়েছে।\nএখনো সম্পূর্ণ মসুল শহর যৌথ বাহিনীর নিয়ন্ত্রণে আসেনি। বেলজিয়ামের মতো দেশের আকারে এখনো একটি অংশ জঙ্গিদের দখলে রয়েছে গেছে। শহরের পূর্ব ও পশ্চিম অংশ, হুয়ায়জা ও তেল আফর এবং ইউফ্রেটিসের তীরবর্তী সীমান্ত এলাকা জিহাদিদের দখলে রয়েছে। এই মুক্ত এলাকায় গুপ্ত দল (স্লিপার সেল) ইতোমধ্যেই সজাগ প্রস্তুত রয়েছে। তাছাড়া এখনো মসজিদ সংলগ্ন এলাকায় তিনশ যোদ্ধা ও শহরের পশ্চিমাংশে শতাধিক যোদ্ধা তীব্র লড়াই চালিয়ে যাচ্ছে।\nকুর্দি গোয়েন্দা কর্মকর্তা লাহুর তালাবানি বলেন, জঙ্গিদের শক্ত ঘাঁটি মসুল থেকে যদি তাদের হটিয়ে দেওয়া হয়, তাহলে মরুভূমি এবং পাহাড়ি এলাকাগুলোয় আশ্রয় নিয়ে সেখান থেকে তারা তাদের যুদ্ধের নতুন কৌশল অবলম্বন করবেন। যেখানে কোনো নিরাপত্তা বাহিনী পৌঁছুতে পারে না, উল্টো সেখান থেকে সহজে লুকানো ও প্রদেশ থেকে প্রদেশে হামলা পরিচালনা করা যায়।\nএছাড়া এখন যখন ইরাক-সিরিয়া থেকে আইএস যোদ্ধারা পালাতে শুরু করেছে, তাতে সারা বিশ্বের শান্তিকামী মানুষের জন্য বিপদ আরো বেড়ে গেছে। এইসব তরুণ-যুবারা স্বদেশে ফিরে গেছে বা যাওয়ার চেষ্টা করছে। এছাড়া যুক্তরাষ্ট্র ও ইউরোপসহ বিভিন্ন দেশে আশ্রয় নিবে তারা। ফলে আফগানিস্তান থেকে চলে আসা জঙ্গিদের চেয়ে আরো বেশি চৌকশ ও দক্ষ আইএসরা যে কী ভবিষ্যত্ সন্ত্রাস নিয়ে অপেক্ষা করছে তা আসলে ধারণার বাইরেই মনে করেন বিশ্লেষকরা।\nএদিকে আইএস পতনে সিরিয়া ও ইরাক যখন উত্সব উদযাপনে প্রস্তুতি নিচ্ছে, তখন ইসরাইলের সন্ত্রাসবিরোধী ইনস্টিটিউটের ঐ জ্যেষ্ঠ গবেষক শোনালেন অন্য কথা। এ বিশেষজ্ঞ বলেন, দেশগুলোতে স্থিতিশীলতার আনয়নের বিষয়টি হয়তো মাসের পর মাস বা বছরের পর বছর অধরাই থেকে যেতে পারে। তিনি মনে করেন, আইসিসের পতন মানেই এ অঞ্চলের সমস্যা সমাধানের কৌশলগত শেষ নয়। তার মতে, ইরান সমর্থিত শিয়া মিলিশিয়ারা যেহেতু মসুলের উত্তরাংশে আধিপত্য প্রতিষ্ঠায় চেষ্টা চালাচ্ছে, তাই সম্ভাব্য ‘পাল্টা প্রতিশোধের হামলায়’ সুন্নি মুসলিমরা উদ্বিগ্ন রয়েছেন। অন্যদিকে কুর্দি ইরাকিরা তাদের সাম্প্রতিক সামরিক সাফল্যকে ব্যবহার করে ২৫ সেপ্টেম্বর আসন্ন গণভোটে স্বাধীন হওয়ার জোর প্রচেষ্টা চালাবে।\nএছাড়া দেশটিতে জাতিগত দ্বন্দ্ব নিরসনে রাজনৈতিক নেতারা যদি আবারো ব্যর্থ হন, তাহলে সুন্নি মুসলিম ইসলামিক স্টেটের মতো অন্য একটি জঙ্গিগোষ্ঠীর আবির্ভাব ঘটবে বলেও আশঙ্কা প্রকাশ করেন বিশেষজ্ঞরা। তাছাড়া ২০১০-১১ সালে মসুলে বেকারত্ব ব্যাপক আকার ধারণ করেছিল। ফলে এসব তরুণ আইসিসের মতো একটি চরমপন্থী অভ্যুত্থানের জন্য অপেক্ষা করছিল। তাই এবারো তারা যদি একই সমস্যায় পড়ে আইএসে যোগ দেয় তাহলে আর কিছুই করার থাকবে না।\nএদিকে ইরাকের কেন্দ্রীয় সরকার শিয়াপন্থী হলেও মসুল চলে স্থানীয় সংগঠন সুন্নি আরবের কমান্ডার জেনারেল নাজিম আল-জাবোরির তত্ত্বাবধানে; যিনি স্থানীয় জনগণের কাছে জনপ্রিয় ও সম্মানজনক অবস্থানে রয়েছেন। তাই ২০১৪ সাল থেকেই শহরটি কেন্দ্রীয় সরকারের নির্দেশনা এবং নিয়ন্ত্রণ কাঠামোর বাইরে রয়েছে বলা চলে। ওদিকে আইএসের মাফিয়া কাজকর্মের খবর আগেই জানা আছে সকলের। তারা বড় বড় আর্থিক প্রতিষ্ঠান নিয়ন্ত্রণকারী যেমন, রিয়েলস্টেট কোম্পানি, মোবাইল ফোন বা স্বর্ণের কারবারিদের হত্যা ও ভয় দেখিয়ে বিপুল পরিমাণে অর্থ সংগ্রহ করত। তাই সেই গুপ্ত প্রক্রিয়া তারা অব্যাহত রেখে দেশে অস্থিরতা বজায় রাখবে তার আশঙ্কা করাই যায়।\nএত আতঙ্কের বেড়াজালে আরেকটি আশঙ্কায় সবার দৃষ্টি নিবদ্ধ হয়েছে। দায়েশ বিতাড়িত হওয়ার পথে থাকলেও আমেরিকা ইরাকে তাদের সেনা মোতায়েন রাখার পাঁয়তারা করছে। এ ব্যাপারে ইরাকিদের মধ্যে ব্যাপক প্রতিক্রিয়ার জন্ম দিয়েছে। দায়েশ সন্ত্রাসীদের কবল থেকে মসুল উদ্ধার পরবর্তী ইরাকের ভবিষ্যত্ নিয়ে লেবাননের খ্যাতনামা রাজনৈতিক বিশ্লেষক নাসের কানদিল দৈনিক আল আম্বিয়াকে দেওয়া সাক্ষাত্কারে বলেছেন, দায়েশের পতনের পর ইরাক ও সিরিয়ায় মার্কিন সেনা উপস্থিতির পক্ষে আমেরিকার আর কোনো ব্যাখ্যা থাকতে পারে না। তাই ঐ অঞ্চলে সেনা রাখার মার্কিনীদের অভিপ্রায় কী নতুন বোতলে পুরনো মদ রাখার মতো নব সংস্করণ আইএসের জন্ম দিবে কী?


করোনা আ'ক্রান্তে আগের সব রেকর্ড ভাঙল ভারত !! - Ekusher Bangladesh\nHome>Internation News>করোনা আ’ক্রান্তে আগের সব রেকর্ড ভাঙল ভারত !!\nপ্রা;ণঘাতী করোনা ভা’ইরাস সংক্রমণে আগের সব রেকর্ড ভেঙেছে ভারত। দেশটিতে গেল ২৪ ঘণ্টায় নতুন করে ১৪ হাজার ৫১৬ জনের শরীরে করোনাভা’ইরাসের উপস্থিতি শনাক্ত হয়েছে। দেশটির কেন্দ্রীয় স্বাস্থ্য মন্ত্রণালয়ের পক্ষ থেকে আজ শনিবার (২০ জুন) সকালে এ তথ্য জানানো হয়েছে।\nমন্ত্রণালয় থেকে জানানো হয়, গেল ২৪ ঘণ্টায় ভারতে করোনা শনাক্ত হয়েছে ১৪ হাজার ৫১৬ জনের শরীরে। এ নিয়ে মোট ৩ লাখ ৯৫ হাজার ৮১২ জনের শরীরে ভা’ইরাসটির উপস্থিতি শনাক্ত হলো।\nমন্ত্রণালয় আরও জানায়, এই সময়ের মধ্যে করোনায় মারা গেছেন ৩৭৫ জন। এ নিয়ে করোনায় মোট মৃতের সংখ্যা দাঁড়ালো ১২ হাজার ৯৭০ জনে।অন্যদিকে দেশটিতে এখন পর্যন্ত সুস্থ হয়েছেন ২ লাখ ১৪ হাজার ২০৬ জন। যা মোট আক্রান্তদের ৫৪ শতাংশেরও বেশি।\nকরোনায় আ'ক্রান্ত সৌরভ গাঙ্গুলির পরিবারে ৩ সদস্য !!


এবার পর্দায় মন্ত্রী আসাদুজ্জামান নূর | প্রথম আলো\nএবার পর্দায় মন্ত্রী আসাদুজ্জামান নূর\nতেজগাঁওয়ের একটি ভবনের ৭ তলায় পৌঁছাতেই দেখা গেল, সরু করিডর ধরে হেঁটে আসছেন অভিনেতা আসাদুজ্জামান নূর। তাঁর পেছনে ১০–১২ জন ‘সাংবাদিক’। তারা এই ‘মন্ত্রী’ আসাদুজ্জামান নূরকে বিভিন্ন প্রশ্ন করছেন। অনবরত জ্বলছে ক্যামেরার ফ্ল্যাশ।\nসাংসদ ও সাবেক মন্ত্রী আসাদুজ্জামান নূরের জন্য খুবই চেনা। তবে এবারের চিত্রটি আলাদা। বাস্তবজীবনের জনপ্রতিনিধি হিসেবে নয়, ‘গাঙচিল’ চলচ্চিত্রের একটি দৃশ্যের জন্য তাঁকে সাংবাদিকদের মুখোমুখি হতে হয়েছে। ছবিতে তাঁকে একজন মন্ত্রীর চরিত্রে দেখা যাবে।\nবড় ফ্লোরজুড়ে চলছিল ছবিটির শুটিং। করোনাকালে নতুন স্বাভাবিকে ‘বাকের ভাই’খ্যাত এই অভিনেতা প্রথম শুটিং শুরু করেছেন। জানা গেল, এক দিনের জন্যই তাঁর শিডিউল দেওয়া। ছবির পুরো গল্পে তাঁর ভূমিকা থাকলেও এই অভিনেতাকে দেখা যাবে তিনটি দৃশ্যে। যিনি সব কলকাঠি নাড়েন। এক দিনের শুটিংয়ে বেশ ব্যস্ত তিনি। সাংবাদিকদের সঙ্গে দৃশ্যটি শেষ করে আসাদুজ্জামান নূর পাশেই একটি রুমে গিয়ে বসলেন। চেয়ারে বসার সঙ্গে সঙ্গে করোনা সতর্কতায় মুখে দুটি মাস্ক পরে নিলেন।\nআসাদুজ্জামান নূর জানান, নতুন স্বাভাবিকে ভয়ে ভয়েই শুটিংয়ে ফিরেছেন তিনি। আমাদের দেশের বেশির ভাগ চলচ্চিত্রে মন্ত্রীদের নেতিবাচক চরিত্রে দেখা যায়, আপনার চরিত্রটি কেমন? এমন প্রশ্ন শুনে তিনি স্মিত হাসি দিয়ে বলেন, ‘সাধারণত দেশের বিভিন্ন চলচ্চিত্রে মন্ত্রীদের যেভাবে দেখানো হয়, এখানে সে রকম নেতিবাচক কোনো চরিত্র করছি না। এই ছবির গল্পে দেশ, মানুষের সঙ্গেই আমি থাকি। যে দৃশ্যগুলো করছি, সেখানে মানুষের জন্যই কথা বলি।’\nকরোনার আগে এই অভিনেতা ‘শিকলবাহা’ ছবিতেও বিশেষ একটি চরিত্রে অভিনয় করেছেন। ‘গাঙচিল’ ছবিতেও বিশেষ চরিত্রে তাঁকে দেখা যাবে। এতে তাঁর অভিনয়ের ক্ষুধা কতটুকু মিটছিল? দাপুটে এই অভিনেতা প্রধান চরিত্রে কেন ফিরছেন না? তিনি জানান, অনেক নির্মাতাই তাঁর কাছে গল্প নিয়ে আসেন। তিনি তাঁদের জানিয়েছেন, চরিত্র ছোট হলেও তাৎপর্য না থাকলে বাবা, চাচা, স্কুলমাস্টার এমন টুকরো চরিত্রের প্রতি তাঁর আগ্রহ কম। তিনি বলেন, ‘আমার চেয়ে বেশি বয়সী মানুষকে দিয়ে চরিত্র সারা পৃথিবীতেই হচ্ছে। তাঁরা কেন্দ্রীয় চরিত্রে অভিনয় করছেন। মানুষ সেগুলো খুবই আগ্রহ নিয়ে দেখছে। কিন্তু আমাদের এখানে সে রকম চরিত্র লেখা হয় না। আমার মন্ত্রিত্ব শেষ হওয়ার পর ১৬টির মতো চিত্রনাট্য পেয়েছিলাম, সেগুলো প্রায় সবই বয়স্ক মানুষের সঙ্গে তরুণীর প্রেম। কোনো গল্পই মনে ধরল না। প্রেম ভালোবাসা নিয়ে গল্প হতে পারে, সেই গল্পের বিস্তার অন্য রকম।’\nএক দিনেই মধ্যেই শুটিং করতে হবে, সে জন্য কাজের কিছুটা চাপ ছিল। একজন সহকারী পরিচালক এসে তাঁকে পরের দৃশ্যের শুটিংয়ের কথা বললেন। তড়িঘড়ি করে তৈরি হয়ে নিলেন দৃশ্যের জন্য। আবার লাইট–ক্যামেরা প্রস্তুত হলো। রুমের বাইরে শুরু হলো দৃশ্য ধারণ। তাঁর এই দৃশ্য এমন, এই মন্ত্রী একজন জঙ্গিকে ধরিয়ে দেবেন। তিনি একজন শিক্ষককে বললেন, ধর্মের নামে যে চারজন ছেলেকে নিয়ে আপনি সুইসাইড স্কোয়াড তৈরি করেছিলেন, তারা ধরা পড়েছে এবং আপনার নামে স্বীকারোক্তি দিয়েছে। দৃশ্যটি নির্মাতা নঈম ইমতিয়াজ নেয়ামুলের মনমতো না হওয়ায় কাট বলতে হলো। দ্বিতীয়বার ওকে হলো দৃশ্যটি।\nছবিটির নির্মাতা জানালেন, ছবিটির ১০টির মতো দৃশ্য বাকি আছে। শুটিং–পরবর্তী কাজ চলছে ভারতে। পুরো কাজ শেষ করে আগামী বছর ছবিটি তিনি মুক্তি দিতে চান। ছবিতে ফেরদৌস, পূর্ণিমা, আনিসুর রহমানসহ আরও অনেকে অভিনয় করেছেন।\nচলচ্চিত্র উৎসবে ‘মায়ার জঞ্জাল’\nপরিচালকের অপেশাদার আচরণে বিরক্ত ‘নবাব এলএলবি’র শিল্পীরা\nতিন ফুল এই ফুটল বলে...\nহার্ট অ্যাটাক করে ‘রূপবান’ নায়িকা সিসিইউতে


আধিপত্য বিস্তার নিয়ে মহিলাদলে কোন্দল\nPublished : Wednesday,5April, 2017 at 9:07 PM, Count : 1547\nএম. উমর ফারুক : ঘুরে দাঁড়াতে পারছে না জাতীয়তাবাদী মহিলাদল। বিএনপির শক্তিশালী সহযোগী সংগঠন মহিলাদল এখন আধিপত্য বিস্তার নিয়ে দ্বন্দ্ব কোন্দল প্রকাশ্যে রূপ নিয়েছে। নতুন কমিটি ঘোষণা হওয়ার পর দেখে বিভক্ত হয়ে পড়ে মহিলাদল। বিশেষ করে সাবেক সাধারণ সম্পাদক শিরিন সুলতানার বলয়ের নেত্রী ও কর্মীরা মহিলাদলের কর্মকাণ্ড থেকে মুখ ফিরিয়ে নিয়েছে বলে বিভিন্ন সূত্রে জানা গেছে।\nগত ২৭ সেপ্টেম্বর মঙ্গলবার বিএনপির চেয়ারপারসন খালেদা জিয়ার অনুমতিক্রমে মহিলাদলের নতুন কমিটির অনুমোদন দেন দলটির মহাসচিব মির্জা ফখরুল ইসলাম আলমগীর। নতুন কমিটির সভাপতি আফরোজা আব্বাস ও সাধারণ সম্পাদক সুলতানা আহমেদ নেতৃত্বাধীন নব গঠিত মহিলা দলের কেন্দ্রীয় কমিটিতে সিনিয়র সহ সভাপতি করা হয়েছে নূরজাহান ইয়াসমিনকে, সহ-সভাপতি করা হয়েছে জেবা খানকে। যুগ্ম সম্পাদক হয়েছেন সংরক্ষিত মহিলা আসনের সাবেক সংসদ সদস্য হেলেন জেরিন খান। মহিলা দল ঢাকা মহানগর উত্তর শাখার সভাপতি করা হয়েছে পেয়ারা মোস্তফাকে, সাধারণ সম্পাদক করা হয়েছে আমেনা বেগমকে। এ ছাড়া মেহেরুন নেছাকে সিনিয়র সহ-সভাপতি, রোকেয়া বেগম তামান্না ও রাবেয়া আলমকে যুগ্ম-সাধারণ সম্পাদক করা হয়েছে। ঢাকা দক্ষিণের সভাপতি করা হয়েছে রাজিয়া আলিমকে, সাধারণ সম্পাদক করা হয়েছে শামসুন নাহার বেগমকে। সিনিয়র সহ সভাপতি করা হয়েছে আসমা আফরিনকে। সুরাইয়া বেগম ও রোকেয়া চৌধুরী বেবীকে করা হয়েছে যুগ্ম-সাধারণ সম্পাদক।\nনতুন কমিটির সভাপতি আফরোজা আব্বাস ও সাধারণ সম্পাদক সুলতানা আহমেদের মধ্যে আধিপত্য বিস্তার নিয়ে দ্বন্দ্ব শুরু হয়। আফরোজা আব্বাস তার বলয়কে শক্তিশালী করার জন্য নতুন কমিটির যুগ্ম সম্পাদক সাবেক ছাত্রনেত্রী ও সাবেক সংসদ সদস্য হেলেন জেরিন খানকে কাছে টেনে নেয়। মহিলাদলের অনেক গুরুত্বপূর্ণ কাজ তাকে দিয়ে করান। এ নিয়ে ক্ষোভ ফেটে পড়েন সাধারণ সম্পাদক সুলতানা আহমেদ। গড়ে তোলেন নিজের সিন্ডিকেট। সিন্ডিকেট চালাতে গিয়ে পাল্টে যায় আচরণ। তার আচরণে ক্ষুব্ধ হন মহিলানেত্রী ও কর্মীরা। তার নেতৃত্বে মেনে কাজ করতে অনেকই অনীহা প্রকাশ করেন। বিশেষ করে মহিলাদলের সিনিয়র নেত্রীরা রাজনীতি থেকে নিষ্ক্রিয় হয়ে পড়েছেন।\nএদিকে, গতকাল বুধবার জাতীয় প্রেসক্লাবে মহিলাদলের একটি অনুষ্ঠানে বসার সিট ও সেলফি তোলা নিয়ে নিজেদের মধ্যে উত্তপ্ত পরিস্থিতি তৈরি হয়। বাংলাদেশের ৪৬তম স্বাধীনতা দিবস উপলক্ষে আয়োজিত অনুষ্ঠানটিতে জাতীয়তাবাদী মহিলা দলের কর্মীরা এ পরিস্থিতি সৃষ্টি করেন। কর্মীদের বারবার চেয়ারে বসার নির্দেশনা দিলেও মানেনকি কেউ। বরং সেলফি তোলা ও সামনের চেয়ারে বসা নিয়ে নিজেদের মধ্যে বিতণ্ডায় জড়িয়ে পড়েন।\nএ সময় অনুষ্ঠানস্থলে কর্মীরা অকথ্য ভাষায় শাসান জাতীয়তাবাদী মহিলা দলের সাধারণ সম্পাদক সুলতানা আহমেদকে। সুপ্রিমকোর্টের আইনজীবী অ্যাডভোকেট শিখা বলেন, আপনার এতো সমস্যা কি! চেনেন আমি কে? বেশি বাড় বাড়ছে। পরে দেখামু।\nজবাবে সুলতানা আহমেদর উত্তেজিত হয়ে উঠেন। বলেন, এই তুমি কে! এইখানে থাকতে হইলে সিস্টেমে থাকতে হবে। কোনো বেয়াদবি মেনে নেয়া হবে না। সব ঠিক করে ফেলব।\nএ সময় কিছু কর্মী সুলতানা আহমেদের বিরুদ্ধে স্লোগান দিতে থাকেন। বাকবিতণ্ডায় জড়িয়ে পড়েন উভয়পক্ষের কর্মীরা। এমন সময় বিএনপির স্থায়ী কমিটির সমস্য ড. খন্দকার মোশারফ হোসেন অনুষ্ঠানে উপস্থিত হলে সুলতানা আহমেদ মঞ্চে উঠে যান।


‘বিনিয়োগকারীকে বুঝতে হবে কোথায় থামা উচিত’ - The Prominent\nইউনাইটেড ইন্টারন্যাশনাল ইউনিভার্সিটির স্কুল অব বিজনেসের ডিন অধ্যাপক ড. মোহাম্মদ মূসা। ১৯৮৫ সালে ঢাকা বিশ্ববিদ্যালয়ে প্রভাষক হিসেবে কর্মজীবন শুরু করেন। ১৯৯৮ সালে স্বদেশ ইনভেস্টমেন্ট নামের এক মার্চেন্ট ব্যাংকে গবেষণা পরামর্শকের দায়িত্বে ছিলেন। তিনি ঢাকা স্টক এক্সচেঞ্জের স্বতন্ত্র পরিচালক হিসেবেও কাজ করেছেন। শেয়ারবাজারের সাম্প্রতিক পরিস্থিতি নিয়ে কথা বলেছেন একটি দৈনিকের সঙ্গে।\n:শেয়ারবাজারের বর্তমান অবস্থা নিয়ে আপনার পর্যবেক্ষণ কী?\nড. মূসা : সাম্প্রতিক সময়ে শেয়ারবাজারের সব সূচকে ইতিবাচক ধারা দেখা যাচ্ছে। মোট কথা সব ভালো। তবে এ কথাও মনে রাখতে হবে ‘সব ভালো’ সময় সময় ভালো থাকে না। বাজার ঊর্ধ্বমুখী হলে অনেকে না বুঝে খারাপ শেয়ার কিনে বিপাকে পড়েন। এ থেকে সতর্ক থাকা প্রয়োজন।\nড. মোহাম্মদ মূসা\n:বাজারে গতি আসার কারণ কী?\nড. মূসা : মানুষ শেয়ারবাজারের ভবিষ্যৎ নিয়ে আশাবাদী। তারা আশা করছেন, এখন বিনিয়োগ করে লাভ হবে। এক্ষেত্রে প্রভাবকের ভূমিকা রেখেছেন কৌশলী বিনিয়োগকারীরা। গত বছরের শুরুতে যখন শেয়ারদর অনেক কম ছিল, তখন অনেকে শেয়ার কিনেছেন। বিদেশিদের বিনিয়োগ বেড়েছে। এসব প্রবণতা মানুষকে আকৃষ্ট করেছে। এ অবস্থায় বিনিয়োগে তেমন ঝুঁকি নেই। তাদের কথা শুনে কেউ কেউ বিনিয়োগ করে ভালো ফলও পেয়েছেন। তা দেখে অন্যরা এসেছেন। তাছাড়া ব্যাংক সুদের হার ব্যাপক কমায় শেয়ারবাজারে বিনিয়োগ বেড়েছে।\n:ডিএসইতে দৈনিক লেনদেন এখন দেড় হাজার কোটি টাকা। তবে এতে প্রাতিষ্ঠানিক বিনিয়োগ ১০ শতাংশের বেশি নয়। লেনদেনের এ ধারা কি টেকসই হবে?\nড. মূসা : ছোট বাজারে এমনটাই হয়। আমরা জানি, ২০০৯-১০ সালে ব্যাংকগুলো সবচেয়ে বেশি বিনিয়োগ করত। আমানতকারীদের স্বার্থে তাদের বিনিয়োগ নিয়ন্ত্রণ করা হয়েছে। মার্চেন্ট ব্যাংকগুলো ২০০৯-১০ সালে মূলধনের বড় অংশ মার্জিন ঋণ দিয়ে আটকে আছে। ফলে তারাও বিনিয়োগ করতে পারছে না। এক্ষেত্রে মিউচুয়াল ফান্ডগুলোর ভালো ভূমিকা রাখার সুযোগ ছিল। এখানেও চিত্র হতাশাজনক। একমাত্র বিদেশি বিনিয়োগ আগের বছরগুলোর তুলনায় যথেষ্ট বেড়েছে। আর থাকে সাধারণ বিনিয়োগকারী। তারা দেখছেন, শেয়ারদর ও লেনদেন বাড়ছে। যারা এর আগে লোকসান দিয়ে দূরে ছিলেন, তাদের কেউ কেউ ফিরছেন। নতুনরাও আসছেন। সবাই এখন কম-বেশি মুনাফা করছেন। এটাই এ ধরনের বাজারের চিত্র। বাজার যখন ভালো হয়, সাধারণ বিনিয়োগকারীরা তখন আসবেন। আবার যখন শেয়ারদর কমতে থাকবে তখন তারাই হুড়মুড় করে বিক্রি করে টাকা তুলে নেবেন। তখন লেনদেন কমবে।\n:বিএসইসির দাবি, আইন-কানুন করেছে বলেই বাজারের প্রতি মানুষের আস্থা ফিরেছে। আপনিও কি তাই মনে করেন?\nড. মূসা : নিয়ন্ত্রক সংস্থা বিএসইসির দাবি আংশিক সত্য। বর্তমান কমিশন যে আইন করেছে, তার বেশিরভাগই দুই-তিন বছর আগে। কেবল এ কারণেই বাজার বাড়লে তা আরও আগে বাড়ত। আমি মনে করি, মানুষ যখন বুঝেছে এখন বিনিয়োগ করলে লোকসানের আশঙ্কা কম বরং লাভের সম্ভাবনা বেশি, তখনই তারা বিনিয়োগে এসেছে। তখনই বাজারে গতি এসেছে।\n:সম্প্রতি বিএসইসির চেয়ারম্যান বলেছেন, বাজার সূচক ১০ হাজার পয়েন্ট ছাড়ালেও ভয়ের কিছু নেই। এ বক্তব্যকে আপনি কীভাবে দেখেন?\nড. মূসা : এটা একেবারেই অনভিপ্রেত। বাজার সূচক এখন ৫ হাজারের ঘরে। এখান থেকে ১০ হাজারে উন্নীত হওয়ার অর্থ হলো শেয়ারগুলোর দর দ্বিগুণ হওয়া। দ্বিগুণ হওয়াটা কোম্পানিগুলোর মুনাফার সঙ্গে সঙ্গতিপূর্ণ কি-না তিনি নিশ্চিত করে বলতে পারবেন না। ফলে তার এ মন্তব্য করা ঠিক হয়নি।\n:স্বল্প মূলধনি কোম্পানির দর বেশি বাড়ছে। এটা কি ভালো লক্ষণ?\nড. মূসা : স্বল্প মূলধনি কোম্পানির শেয়ারদর বাড়বেই। কারণ বাজারে এর শেয়ার কম। বাজারে অনেক বিনিয়োগকারী আছেন, যারা একাই এ ধরনের একাধিক কোম্পানির সব শেয়ার কিনে ফেলতে পারেন। যুক্তরাষ্ট্রের মতো উচ্চ নিয়ন্ত্রিত বাজারেও ‘পেনি স্টক’-এর অস্বাভাবিক দর বাড়ে। এগুলোর ক্ষেত্রে গুজব বড় কারণ। এটা একেবারে বন্ধ করা যাবে না। তবে নিয়ন্ত্রক সংস্থার উচিত, যতটা সম্ভব নজরদারিতে রাখা। অবশ্য এখন যেসব শেয়ারের দর বাড়ছে, তার সবটাই খারাপ নয়। আমি একটি উৎপাদনশীল কোম্পানির কথা জানি, যার মুনাফা গত তিন বছরে গড়ে ৩০ শতাংশ হারে বেড়েছে। এর শেয়ারদর বাড়তেই পারে। অবশ্য কিছু শেয়ারের অস্বাভাবিক বৃদ্ধিও হচ্ছে। এগুলোর পেছনে কারসাজিকারকদের হাত থাকতে পারে।\n:দর বৃদ্ধির ক্ষেত্রে আগের মতো মূল্য সংবেদনশীল তথ্য ফাঁস হওয়ার খবরও মিলছে…\nড. মূসা : হতে পারে। তবে তা ধরা সহজ নয়। এটাও সব দেশে হয়। শেয়ারবাজারে সব সময় কোনো না কোনো কোম্পানির বিষয়ে কিছু গুজব থাকে। তার কিছুটা সত্য হয়। অনেকটাই ভুয়া বলে প্রমাণ হয়। এক্ষেত্রে সাধারণ বিনিয়োগকারীদের সতর্ক থাকা ভালো। গুজবে কান দিয়ে শেয়ার কিনলে লোকসানের আশঙ্কা বেশি থাকে।\n:বাজারের চলমান উত্থানকে দীর্ঘমেয়াদে ধরে রাখতে কি করা উচিত?\nড. মূসা : কোনো বাজারই সব সময় বাড়তে পারে না। আজকের উত্থান এক সময় থামবেই। এ বিষয়ে বোধশক্তি অধিকাংশ বিনিয়োগকারীর মধ্যে আসা প্রয়োজন। যে কোম্পানির শেয়ারের দর ২০ টাকা থেকে ৫০ টাকা হলো, তার মুনাফা ওই দরের সঙ্গে সঙ্গতিপূর্ণ না হলে ওই শেয়ারদর আবারও ২০ টাকায় নেমে আসবে। এর নিচেও নামতে পারে। এখন যারা বিনিয়োগ করছেন, তাদের কোথায় থামতে হবে, তা বুঝতে হবে। এই বোঝার ক্ষমতা যত বেশি মানুষের হবে তখন কোনো বাজারের উত্থান হলেও তার পতনও সহনীয় হবে।


পবিত্র কোরআনে কাজের আদেশ ও অসৎ কাজের নিষেধের কথা বলা হয়েছে: ডা. শাহাদাত | আমাদের সময়.কম – AmaderShomoy.com\n পবিত্র কোরআনে কাজের আদেশ ও অসৎ কাজের নিষেধের কথা বলা হয়েছে: ডা. শাহাদাত\nপ্রকাশের সময় : November 5, 2021, 12:34 pm\nআপডেট সময় : November 5, 2021 at 12:50 pm\nআবদুল করিম, লোহাগাড়া প্রতিনিধি:  চট্টগ্রাম মহানগর বিএনপির আহবায়ক ডা. শাহাদাত হোসেন বলেছেন, দেশে মানবাধিকার, আইনের শাসন, গণতান্ত্রিক অধিকার, ভোটের অধিকার বলতে কিছুই নেই। কথা বলতে পারি না। সত্য কথা বললে জেলে যেতে হচ্ছে। সংবিধান আমাদেরকে কথা বলার অধিকার দিয়েছে। অথচ, সেই অধিকার পর্যন্ত কেড়ে নেওয়া হয়েছে। পবিত্র কোরআন শরীফে সৎ কাজের আদেশ, অসৎ কাজের নিষেধের কথা বলা হয়েছে। কাজেই, আপনাদের সৎ কাজের ব্যাপারে আদেশ করতে হবে। সত্য কথা বলতে হবে।\n চট্টগ্রাম লোহাগাড়া চুনতীস্থ শাহ্ মনজিল সীরত ময়দানে শাহ সাহেব কেবলা চুনতী কর্তৃক প্রবর্তিত ১৯ দিনব্যাপী ৫১ তম সীরতুন্নবী (সা.) মাহফিলের বৃহস্পতিবার রাতে ১৮ তম অধিবেশনে বিশেষ অতিথির বক্তব্যে এসব কথা বলেন ডা. শাহাদাত হোসেন।\n তিনি বলেন, নবী করীম সাল্লাল্লাহু আলাইহি ওয়াসাল্লামের আদর্শে অনুপ্রাণিত হয়ে ইসলামের ঝান্ডা আপনাদেরকে বহন করতে হবে। ইসলাম শান্তির ধর্ম। আপনাকে পড়তে হবে। আপনি যতবেশি পড়বেন তত বেশি ইসলামের পক্ষে কথা বলতে পারবেন। এজন্য আপনাকে পড়াশোনা করতে হবে।\n ডা. শাহাদাত হোসেন বলেন, শহীদ প্রেসিডেন্ট জিয়াউর রহমান একমাত্র প্রেসিডেন্ট যে কিনা চুনতির এই সম্মেলনে অনেকবার এসেছেন। বিএনপি ক্ষমতায় থাকা অবস্থায় প্রধানমন্ত্রী, প্রধান বিচারপতি, সাংসদে স্পিকার সহ অনেক মন্ত্রীরা এই মাহফিলে এসেছে। শাহ সাহেব কেবলা হুজুরের পরামর্শে বিএনপি বিসমিল্লাহির রহমানির রহিম ১৯ হরফের আলোকে ১৯ দফা কর্মসূচি বিএনপি দিয়েছিলেন। কাজেই পবিত্র এই সম্মেলনে আসতে পারাটা আমাদের জন্য সৌভাগ্যের।\n এদিন মাহফিলে আলোচনা করেন আস সুন্নাহ ফাউন্ডেশনের প্রতিষ্ঠাতা চেয়ারম্যান শায়খ আহমাদুল্লাহ, সাতকানিয়া আলিয়া মাদ্রাসার উপাধ্যক্ষ মুহাম্মদ মুনিরুল আলম।\nমারুফুর রহমান অপু: ব্ল্যাক ফাঙ্গাস একজন থেকে আরেকজনে ছড়ায় না, আগে থেকেই আমাদের আশেপাশের পরিবেশে আছে ≣  ব্রাহ্মণবাড়িয়ায় পূর্ববিরোধের প্রতিপক্ষের হামলায় নিহত এক ≣  নিখোঁজের পর স্কুল ছাত্রের মুখ বাঁধা মরদেহ উদ্ধার


সৈন্য প্রত্যাহারের পর আফগানিস্তানে হামলায় আমেরিকাকে সাহায্য করবে পাকিস্তান? – State Watch\nBy আন্তর্জাতিক ডেস্ক জুন ১০, ২০২১ No Comments4 Mins Read\nআগামী ১১ সেপ্টেম্বরের মধ্যে আফগানিস্তান থেকে সব মার্কিন সেনা প্রত্যাহার করে নেয়া হবে। গত মে মাস থেকে শুরু হওয়া এ প্রক্রিয়ায় ইতিমধ্যে ৫০ শতাংশেরও বেশি সৈন্য সরিয়ে নেয়া হয়েছে। যদিও যুক্তরাষ্ট্রের প্রেসিডেন্ট জো বাইডেনের এই প্রতিশ্রুতি আর তার বাস্তবায়নের ফাঁকফোকর দিয়ে ইতিমধ্যেই কন্সপিরেসির মুখ উঁকি দিচ্ছে। আফগানিস্তানের উপর নজরদারি বহাল রাখতে এবং প্রয়োজনে অভিযান চালাতে পাকিস্তানে অবস্থিত পুরনো মার্কিন ঘাঁটিগুলো ব্যবহার করার ইঙ্গিত পাওয়া গেছে মার্কিন কর্মকর্তাদের কথায়। যদিও সেই সম্ভাবনা সরাসরি নাকোচ করেছে ইসলামাবাদ। তবে অস্বীকারের অভ্যাস পাকিস্তানের পুরনো। তাই সন্দেহ থেকেই যায়। প্রায় নয় বছর আগে মার্কিন সরকার তাদের সর্বশেষ সামরিক ঘাঁটি পাকিস্তানের হাতে হস্তান্তর করতে বাধ্য হয়েছিল। এবার এই ঘাঁটি পুনরুদ্ধারে ইসলামাবাদের উপর হোয়াইট হাউজের চাপ কতটা প্রভাব রাখবে এই অঞ্চলের রাজনীতিতে সেটাই দেখার বিষয়।\nপাকিস্তানে মার্কিন সামরিক ঘাঁটি!\nআফগানিস্তান থেকে সব সেনা প্রত্যাহারের জন্য মার্কিন প্রেসিডেন্ট জো বাইডেন ঘোষণা দেয়ার পর থেকেই বিকল্প হিসেবে পাকিস্তানের অভ্যন্তরে আমেরিকার সামরিক ঘাঁটি নির্মাণের ব্যাপারে সরগরম হয়ে ওঠে গণমাধ্যম। পাকিস্তান ও আফগানিস্তানের সীমান্তবর্তী উপজাতি অধ্যুষিত শালুজান ও তেরমিনাল এলাকায় মার্কিন সামরিক ঘাঁটি স্থাপনের কাজ চলছে বলে কয়েকটি গণমাধ্যমে খবর প্রকাশিত হয়।\nএরপর পাকিস্তান সরকারের পক্ষ থেকে এর প্রতিক্রিয়া জানানো হয় গত মে মাসে। পাকিস্তান ও মার্কিন জাতীয় নিরাপত্তা উপদেষ্টাদের বৈঠকের একই সময়ে পাক পররাষ্ট্র মন্ত্রণালয়ের মুখপাত্র জাহেদ হাফিজ চৌধুরী এক বিবৃতিতে সে দেশে মার্কিন সামরিক ঘাঁটি স্থাপনের জন্য ইসলামাবাদের সিদ্ধান্তের বিষয়ে প্রকাশিত খবরকে সরাসরি নাকচ করে দিয়ে বলেছিলেন, সে দেশে আমেরিকার সামরিক কিংবা বিমান বাহিনীর কোনো ঘাঁটি নেই এবং এ ধরনের কোনো প্রস্তাবও ইসলামাবাদ পায়নি। পাক পররাষ্ট্র মন্ত্রণালয়ের মুখপাত্র বলেন, কেবল সন্দেহের ভিত্তিতে এ ধরনের গুঞ্জন একেবারেই ভিত্তিহীন এবং দায়িত্বজ্ঞানহীনতার পরিচয়। তাই এ থেকে সবারই বিরত থাকা উচিত।\nএদিকে, আফগানিস্তানের ওপর নজরদারি অব্যাহত রাখার জন্য মার্কিন সেনাদের একটি অংশ আফগানিস্তানের আশেপাশে কয়েকটি ঘাঁটিতে মোতায়েন রাখা হবে বলে মার্কিন রাজনৈতিক ও সামরিক কর্মকর্তারা সম্প্রতি মন্তব্য করেন। সেখানে পাকিস্তানের নাম যদিও উল্লেখ করা হয়নি। একই সাথে মার্কিন কর্মকর্তারা আফগানিস্তান থেকে সেনা প্রত্যাহারের পর এইসব সেনাদের একটি অংশ কোথায় মোতায়েন রাখা হবে সে ব্যাপারে স্পষ্ট করে কিছু বলেননি। কিন্তু সাম্প্রতিক মাসগুলোতে বিভিন্ন খবরে জানা গেছে পাকিস্তানই এক্ষেত্রে আমেরিকার টার্গেট।\nনিজেদের অবস্থান স্পষ্ট করল ইসলামাবাদ\nআফগানিস্তান থেকে মার্কিন সেনা প্রত্যাহার করার পর মার্কিন বাহিনীকে পাকিস্তানের কোনো ঘাঁটি ব্যবহার করতে দেয়া হবে না বলে জানিয়েছেন পাকিস্তানের পররাষ্ট্রমন্ত্রী শাহ মেহমুদ কুরেশি। গত বুধবার ইসলামাবাদে তিনি এ কথা বলেন।\nমেহমুদ কুরেশি বলেন, এ ব্যাপারে প্রধানমন্ত্রী ইমরান খান সরকারের অবস্থান ‘কঠোর’। তিনি বলেন, আফগানিস্তান থেকে সেনা প্রত্যাহার করার পর দেশটির পরিস্থিতি পর্যবেক্ষণের জন্য মার্কিন সেনাদের পাকিস্তানের ঘাঁটি ব্যবহার করতে দেয়ার প্রশ্নই ওঠে না।\nতিনি আরও বলেন, এ ধরনের ঘাঁটি স্থাপন বা পাকিস্তানি ঘাঁটি ব্যবহার করার ইচ্ছে তারা পোষণ করতে পারেন। কিন্তু আমরা তাদের সে রকম কোনো সুযোগ দেব না। আমাদেরকে আমাদের স্বার্থ দেখতে হবে।\nস্পষ্ট, কিন্তু কতটা সত্য!\nএদিকে, মার্কিন কর্মকর্তাদের বরাত দিয়ে গত রোববার দৈনিক নিউইয়র্ক টাইমস জানিয়েছিল, মার্কিন সেনাদের পাকিস্তানের ঘাঁটি ব্যবহার করতে দিতে চায় ইসলামাবাদ। খবরে দাবি করা হয়, মার্কিন গোয়েন্দা সংস্থা সিআইএর পরিচালক উইলিয়াম জে. বার্নস সম্প্রতি গোপনে পাকিস্তান সফর করেছেন। সেখানে তিনি এ বিষয়ে পাক সামরিক ও গোয়েন্দা কর্মকর্তাদের সঙ্গে আলোচনা করেছেন।\nসূত্র মতে, ২০০৮ সাল থেকে বেশ কয়েক বছর ধরে আফগানিস্তানে ড্রোন হামলা চালানোর কাজে পাকিস্তানের বেলুচিস্তান প্রদেশের ‘শামসি’ ঘাঁটি ব্যবহার করেছে সিআইএ। বিষয়টি পাকিস্তান সরকার কখনই আনুষ্ঠানিকভাবে স্বীকার করেনি। নিউইয়র্ক টাইমস তার প্রতিবেদনে আরও লিখেছে— মার্কিন সেনা মোতায়েন করতে দেয়ার বিষয়টি পাকিস্তানের জনগণ কখনও মেনে নেবে না বলে এ ব্যাপারে ইসলামাবাদকে বুঝেশুনে কথা বলতে হচ্ছে।\nপর্যবেক্ষকরা বলছেন, পাকিস্তানে মার্কিন সেনা মোতায়েনের ব্যাপারে সে দেশের রাজনৈতিক দলগুলো ও জনগণের মধ্যে বড় ধরনের প্রতিক্রিয়া ও স্পর্শকাতরতা লক্ষ্য করা গেছে। এ কারণে এ সংক্রান্ত খবর প্রকাশের সাথে সাথে পাকিস্তান সরকার এ ব্যাপারে প্রতিক্রিয়া দেখিয়ে মার্কিন ঘাঁটি স্থাপনের খবরকে সরাসরি নাকচ করে দিয়েছে।\nপ্রসঙ্গত, আবারও পাকিস্তানে মার্কিন ঘাঁটি নির্মাণের খবরে সেদেশের জনমনে উদ্বেগ ছড়িয়ে পড়েছে। বিশেষ করে তালেবানসহ অন্যান্য উগ্রগোষ্ঠীগুলোর তৎপরতা বৃদ্ধিতে ওই অঞ্চলে নিরাপত্তাহীনতা সৃষ্টি হওয়ায় মার্কিন সেনা উপস্থিতিকে ভালো চোখে দেখছে না সে দেশের জনগণ। তবে পাকিস্তান সরকার যতই অস্বীকার করুক না কেন জেনেভায় পাক-মার্কিন জাতীয় নিরাপত্তা উপদেষ্টাদের সাম্প্রতিক বৈঠকের পর সামরিক ঘাঁটি নির্মাণের ব্যাপারে ইসলামাবাদের উপর হোয়াইট হাউজের চাপ উত্তাপ ছড়াচ্ছে এ অঞ্চলের রাজনীতিতে।


বিশ্ব বাবা দিবস আজ – Shikshar Alo\nকোরআনে পিতা-মাতার সম্মান প্রসঙ্গে বলা আছে, তাদের সঙ্গে উহ! শব্দ পর্যন্ত করো না।\n‘পিতা স্বর্গ, পিতা ধর্ম, পিতাহী পরমং তপঃ, পিতরী প্রিতিমাপন্নে প্রিয়ন্তে সর্বদেবতা’-সনাতন ধর্মাবলম্বীরা এই মন্ত্র জপে বাবাকে স্বর্গজ্ঞান করে শ্রদ্ধা করেন।\nসন্তানের সঙ্গে বাবার যে নিবিড় সম্পর্ক তা আমাদের সমাজে কতটুকু বিদ্যমান? বাংলাদেশে অনেক সন্তান তাদের পিতাকে ভাবে দূুর্জন। পিতার বুকফাটা আর্তনাদ না শোনার মতো সন্তানও এই সমাজে আছে। ‘ছেলে আমার মস্ত মানুষ, মস্ত অফিসার/মস্ত ফ্ল্যাটে যায় না দেখা এপার-ওপার। নানান রকম জিনিস আর আসবাব দামি দামি/সবচেয়ে কমদামি ছিলাম একমাত্র আমি/ছেলে আমার, আমার প্রতি অগাধ সম্ভ্রম/আমার ঠিকানা তাই বৃদ্ধাশ্রম’-নচিকেতার এই গানের বাস্তবতা মিলবে গাজীপুরের বয়স্ক পুনর্বাসন কেন্দ্রে।


Mahalaya 2020 Date : রাত পোহালেই মহালয়া, দেখুন তর্পণের সময় ও তাৎপর্য - Bengali BoldSky\n| Updated: Thursday, September 17, 2020, 12:08 [IST]\nআজ 'শুভ মহালয়া'। আর মাত্র কয়েকঘণ্টার পরই হবে অপেক্ষার অবসান। প্রত্যেক বাঙালীর জীবনে এই দিনটির গুরুত্ব অপরিসীম। মহালয়ার মাধ্যমেই পিতৃপক্ষের অবসান হয়ে শুরু হয় দেবীপক্ষ। মহালয়ার ভোরে বাঙালীর ঘরে ঘরে বীরেন্দ্রকৃষ্ণ ভদ্রের সুমধুর কন্ঠস্বরের মাধ্যমে ভেসে আসে মা দূর্গার আগমনী বার্তা। শুরু হয়ে যায় পুজোর প্রস্তুতি। এই একটি ঐতিহ্য বাঙালি আজও সমানভাবে বহন করে চলেছে। সেই অর্থে দূর্গাপুজোর আভাস মেলে মহালয়ার ভোর চারটেয় 'মহিষাসুরমর্দিনী'-র বিশেষ বেতার অনুষ্ঠানের মাধ্যমেই।\nআসলে মহালয়া অমাবস্যা হল তর্পণের দিন বা পিতৃপক্ষের শেষদিন। এইদিনে অনেকেই তাদের পূর্বপুরুষদের শ্রদ্ধা জানাতে গঙ্গায় বা পবিত্র নদীতে তর্পণ করেন। পিন্ড দান বা শ্রাদ্ধের মতো আচার অনুষ্ঠান করা হয়। পূর্বপুরুষদের তৃপ্ত করার জন্য তিল, জল দান করা হয় এবং উল্কাদান করা হয়। এককথায়, মৃত পূর্বপুরুষগণকে জলদান করাকেই তর্পণ বলা হয়। পিতৃপক্ষের ১৬ দিন ধরে প্রতিদিনই পূর্বপুরুষদের জন্য তর্পণ করা যেতে পারে। শাস্ত্রে, প্রতিটি দিনের পিতৃকর্মের পৃথক ফলাফলের উল্লেখ রয়েছে। তবে যারা প্রতিদিন পিতৃকর্ম করতে পারেন না, তারা পিতৃপক্ষের শেষদিন অর্থাৎ মহালয়া অমাবস্যায় শ্রাদ্ধ করতে পারবেন।\nআরও পড়ুন : দূর্গাপূজা ২০২০ : এবছর মহালয়ার একমাস পরে শুরু দুর্গাপুজো, জানুন এর কারণ\nমহালয়া তর্পণের মধ্যে দিয়েই অবসান হয় পিতৃপক্ষের, শুরু হয় দেবীপক্ষ। কিন্তু এবার অর্থাৎ ২০২০ সালের চিত্রটা একটু অন্যরকম। পিতৃপক্ষ শেষ হওয়ার পরই দূর্গাপূজা শুরু হচ্ছে না, কারণ পিতৃপক্ষের পরই আশ্বিন মাসের অধিকমাস বা মলমাস শুরু হবে। তাই, মা দূর্গা আশ্বিনের বদলে কার্তিক মাসে মর্ত্যে আগমন করবেন। ২০২০ সালে মহালয়া ১৭ সেপ্টেম্বর, আর মহাষষ্ঠী পড়েছে ২২ অক্টোবর অর্থাৎ প্রায় একমাসের ব্যবধান।\n২০২০ সালের মহালয়ার দিন-ক্ষণ\nবিশুদ্ধ সিদ্ধান্ত পঞ্জিকা মতে, ১৭ সেপ্টেম্বর, বৃহস্পতিবার মহালয়া। এই দিন ভোর থেকে বিকেল ৪টা ৩০ মিনিট পর্যন্ত তর্পণ এর সময়।\nগুপ্ত প্রেস পঞ্জিকা মতে, ১৬ সেপ্টেম্বর বাংলায় ৩০ ভাদ্র বুধবার সন্ধ্যা ৭টা ০৭ মিনিটে অমাবস্যা শুরু হবে। শেষ হবে ৩১ ভাদ্র অর্থাৎ ১৭ সেপ্টেম্বর বৃহস্পতিবার বিকেল ৫টা ০৪ মিনিটে।\nআরও পড়ুন : বীরেন্দ্রকৃষ্ণ ভদ্র, যাঁর কন্ঠস্বরে ভেসে আসে আগমনীর বার্তা\nমহালয়া ঘিরে নানান কাহিনী\nমহালয়া নিয়ে নানান কাহিনী শোনা যায়, যেমন- মহাভারতে বলা আছে, কুরুক্ষেত্রের যুদ্ধে কর্ণের মৃত্যুর পর তাঁর আত্মা স্বর্গে গমন করলে, তাঁকে স্বর্ণ ও রত্ন খাদ্য হিসেবে প্রদান করা হয়। কর্ণ খাবারের এমন বিচিত্রতার কারণ জিজ্ঞাসা করলে তাঁকে বলা হয়, তিনি সারাজীবন শুধু স্বর্ণই দান করেছেন, তিনি তাঁর পিতৃগণের উদ্দেশ্যে কোনওদিন খাদ্য প্রদান করেননি। তাই স্বর্গে তাঁকে স্বর্ণই খাদ্য হিসেবে প্রদান করা হয়েছে। এ বিষয়ে কর্ণ বলেন, তিনি যেহেতু তাঁর পিতৃগণের সম্পর্কে অবহিত ছিলেন না, তাই তিনি তাঁদের উদ্দশ্যে খাদ্য-পানীয় প্রদান করেননি।\nএই কারণে ইন্দ্রের নির্দেশে ভাদ্র মাসের কৃষ্ণপ্রতিপদ তিথিতে কর্ণ ষোলো দিনের জন্য মর্ত্যে গিয়ে পিতৃলোকের উদ্দেশ্যে অন্ন ও জল প্রদান করেন। আশ্বিনের অমাবস্যা তিথিতে শেষ জলদান করে তিনি স্বর্গে ফিরে যান। এই বিশেষ পক্ষকাল সময়কে হিন্দু শাস্ত্রে 'পিতৃপক্ষ' বলা হয়। পিতৃপক্ষের শেষ দিন হল 'মহালয়া'। এই কাহিনির কোনও কোনও পাঠ্যন্তরে, ইন্দ্রের বদলে যমকে দেখা যায়।\nহিন্দু পুরাণ অনুযায়ী, জীবিত ব্যক্তির পূর্বের তিন পুরুষ পর্যন্ত পিতৃলোকে বাস করেন। এই লোক স্বর্গ ও মর্ত্যের মাঝামাঝি স্থানে অবস্থিত। পিতৃলোকের শাসক হলেন মৃত্যুদেবতা যম। তিনিই সদ্যমৃত ব্যক্তির আত্মাকে মর্ত্য থেকে পিতৃলোকে নিয়ে যান। পরবর্তী প্রজন্মের একজনের মৃত্যু হলে পূর্ববর্তী প্রজন্মের একজন পিতৃলোক ছেড়ে স্বর্গে গমন করেন এবং পরমাত্মায় লীন হন এবং এই প্রক্রিয়ায় তিনি শ্রাদ্ধানুষ্ঠানের ঊর্ধ্বে উঠে যান। এই কারণে, কেবলমাত্র জীবিত ব্যক্তির পূর্ববর্তী তিন প্রজন্মেরই শ্রাদ্ধানুষ্ঠান হয়ে থাকে। এই শ্রাদ্ধানুষ্ঠানে যম একটি গুরুত্বপূর্ণ ভূমিকা পালন করেন।\nMahalaya Amavasya 2021 : বুধবার মহালয়া, জেনে নিন দিনক্ষণ ও গুরুত্ব\nদূর্গাপূজা ২০২০ : এবছর মহালয়ার একমাস পরে শুরু দুর্গাপুজো, জানুন এর কারণ\nমহালয়া ২০২০ : কেন মা দুর্গাকে 'মহিষাসুরমর্দিনী' বলা হয়?\nবীরেন্দ্রকৃষ্ণ ভদ্র : যাঁর কন্ঠস্বরে ভেসে আসে আগমনীর বার্তা, জানুন তাঁর সম্পর্কে কিছু অজানা তথ্য\nRead more about: mahalaya mahalaya amavasya pitru paksha pitru paksh amavasya মহালয়া তর্পণ\nMahalaya 2020: Date, time and significance in Bengali\nThe significance of Mahalaya is that on this day Pitru Paksha ends and it marks the beginning of Devi Paksha. Check out the date, history and significance.


Ind vs Aus : ভারতীয় শিবিরে রোহিতকে নিয়ে এ কেমন নাটক, দাদা কী বললেন আর বিরাট কী বুঝলেন! | India vs Australia: cloud over Rohit Sharma's fitness situation know viart and sourav stand point – News18 Bangla\nHome » Photo » sports » Ind vs Aus : ভারতীয় শিবিরে রোহিতকে নিয়ে এ কেমন নাটক, দাদা কী বললেন আর বিরাট কী বুঝলেন!\nInd vs Aus : ভারতীয় শিবিরে রোহিতকে নিয়ে এ কেমন নাটক, দাদা কী বললেন আর বিরাট কী বুঝলেন!\nঅবশেষে বিবৃতি দিল বিসিসিআই, জানাল বাবার অসুস্থতার কারণে অস্ট্রেলিয়ায় নেই রোহিত!\n| November 27, 2020, 17:32 IST\nকরোনা ভাইরাস অতিমারি আবহের আতঙ্ক কাটিয়ে ধীরে ধীরে নিউ নর্মালের সঙ্গে মানিয়ে নিয়ে ছন্দে ফিরছে ক্রিকেট ৷ ৯মাস বাদে ২৭ তারিখ অস্ট্রেলিয়ার (India vs Australia) বিরুদ্ধে প্রথম একদিনের ম্যাচ খেলছে ভারত ৷ অস্ট্রেলিয়ার বিরুদ্ধে কিন্তু দলের মধ্যে কি সব অল ইজ ওয়েল? এই প্রশ্নটা কিন্তু উসকে গেছে জোরদারভাবে৷ রোহিতের (Rohit Sharma) অবস্থান নিয়ে বোর্ড সভাপতি সৌরভ (Sourav Ganguly) যা বিবৃতি দিয়েছিলেন আদৌ তার ধারপাশ মারালেন না অধিনায়ক বিরাট কোহলি (Virat Kohli) ৷ যা নিয়ে উষ্মা ক্রিকেট মহলে৷ Photo- BCCI/Twitter\nকয়েক দিন আগে সৌরভ গঙ্গোপাধ্যায় জানিয়েছিলেন রোহিতের ফিটনেস নিয়ে৷ আইপিএলের ফাইনালেও ৭০ শতাংশ ফিট অবস্থায় খেলেছেন রোহিত৷ তাই বিসিসিআই প্রেসিডেন্ট বুঝিয়ে দিয়েছিলেন টি টোয়েন্টি ও একদিনের ক্রিকেট দলে তাঁকে রাখা হয়নি৷ রাখা হয়েছে টেস্ট দলে৷ Photo- File\nকিন্তু প্রথম একদিনের ম্যাচের আগের দিনের ভার্চুয়াল সাংবাদিকবৈঠকে কোহলি জানিয়ে দেন তাঁর কাছে রোহিত সম্পর্কে কোনও খবর নেই৷ রোহিত নিয়ে তিনি কিছুই জানেন না বলার পর বিরাট জানিয়ে দেন আইপিএলে রোহিতের খেলা দেখা তাঁরা ভেবেছিলেন দলের সঙ্গে যোগ দেবেন রোহিত কিন্তু তা হয়নি৷ এরপরই জটিলতা তুঙ্গে৷ Photo- File\nসূত্রের খবর রোহিত এনসিএ-তে রিহ্যাবে রয়েছেন৷ রোহিতের চোট নিয়ে একটা ঢাক ঢাক গুরু গুর শুরু থেকেই রয়েছে ৷ কারণ সৌরভকে চোট নিয়ে প্রশ্ন করায় তিনি এও বলেছিলেন ‘প্লেয়ারের চোট কে জানবে? প্লেয়ার জানবে, আমরা জানব, ফিজিও জানবে , এনসিএ জানবে৷ আমরা জানি৷ ’ Photo- File\nএদিকে অধিনায়ক ও বোর্ড প্রেসিডেন্টের কথায় ১৮০ ডিগ্রি অমিল থাকায় তৈরি হয় মহাবিতর্ক৷ গৌতম গম্ভীর দাবি করেন বিরাট যেহেতু অধিনায়ক তাই বোর্ডের উচিত রোহিত সম্পর্কে পরিষ্কার ছবি তাঁকে তুলে ধরা৷ Photo- File\nএদিকে এই সব গণ্ডগোল শুরু হতেই উপরোধে ঢেঁকি গেলার মতো অবস্থান দেখিয়েছে বিসিসিআই৷ তারা বিবৃতি জারি করে জানিয়েছে রোহিতের বাবা অসুস্থ তাই দেশেই রয়েছেন তিনি৷ পাশাপাশি এও জানানো হয়েছে ১১ ডিসেম্বর হিটম্যানের ফিটনেস টেস্ট৷ Photo- File


tractor driver died in kolkata Airport in an accident , বিকেল তখন সাড়ে চারটে, কলকাতা এয়ারপোর্টে মর্মান্তিক কাণ্ড! প্রাণ গেল বত্রিশের যুবকের – News18 Bangla\nKolkata Airport: বিকেল তখন সাড়ে চারটে, কলকাতা এয়ারপোর্টে মর্মান্তিক কাণ্ড! প্রাণ গেল বত্রিশের যুবকের\nপ্রাণ গেল ট্রাক্টর ড্রাইভারের\nKolkata Airport: বিমানবন্দর সূত্রে খবর, ওই ব্যক্তি বিমানবন্দরের ইউটিলিটি এজেন্ট র‌্যাম্প ড্রাইভার ছিলেন।\nLast Updated : January 14, 2022, 20:47 IST\n#কলকাতা: কলকাতা বিমানবন্দরে (Kolkata Airport) এয়ার ইন্ডিয়ার হ্যাঙ্গারের কাছে দুর্ঘটনায় মৃত্যু এক ট্রাক্টরের চালকের। মৃতের নাম সঞ্জিত রায়(৩২)। জানা গিয়েছে, যখন ট্রাক্টর ঘোরাতে যায় সঞ্জিত রায়, ঠিক সেই সময় পড়ে যায় সে। ট্রাক্টরের চাকা তাঁর শরীরের উপর উঠে যায়। ঘটনাস্থলেই তার মৃত্যু হয় তাঁর। ইতিমধ্যেই তাঁর দেহ ময়নাতদন্তের জন্য আরজিকর হাসপাতালে পাঠানো হয়েছে।\nবিমানবন্দর সূত্রে খবর, ওই ব্যক্তি বিমানবন্দরের ইউটিলিটি এজেন্ট র‌্যাম্প ড্রাইভার ছিলেন। এদিন বিকেল সাড়ে চারটে নাগাদ ঘটনাটি ঘটে এয়ারপোর্টের হ্যাঙ্গার নম্বর ১৮ থেকে ২০-র মাঝখানে। সেই সময় ট্রাক্টরে সঞ্জিত রায় একাই ছিলেন। ঘটনার পর তাঁকে হাসপাতালে নিয়ে যাওয়া হলে সেখানেই চিকিৎসকরা তাঁকে মৃত বলে ঘোষণা করেন।\nপ্রসঙ্গত, বৃহস্পতিবারও শিরোনামে উঠে এসেছিল কলকাতা বিমান বন্দর। সোনা পাচার রুখতে কাস্টমস যতই নতুন পদ্ধতির উদ্ভাবন করছে, পাচারকারীরাও তাদের ধরন বদলে ফেলছে। বৃহস্পতিবার কলকাতা বিমানবন্দরে ১.৬ কেজি আধা তরল (পেস্ট) সোনা উদ্ধার করল কাস্টমস। যার আনুমানিক বাজারমূল্য ৬৬ লক্ষ টাকা বলে জানা গিয়েছে।\nআরও পড়ুন: তারাপীঠে গঙ্গাসাগরের জল! সংক্রমণ রুখতে অভিনব উদ্যোগ মুখ্যমন্ত্রীর\nদুবাই থেকে কলকাতায় আসা একটি বিমানে এক যাত্রীর জিন্সের ভিতর থেকে এই ১.৬ কেজি ওই সোনার পেস্ট উদ্ধার করে শুল্ক দফতর। এই ঘটনায় দুই অভিযুক্তকে বেরনোর গেটের সামনে থেকে গ্রেফতার করা হয়েছে। তারা দুজনেই সোনার গ্রাহক ছিল বলে কাস্টমসের দাবি।\nFirst published: January 14, 2022, 20:47 IST\nTags: Death, Kolkata Airport


গত কিছুদিন ধরেই সোশাল মিডিয়ায় সরব রংপুরের কোন এক ইসলামি বক্তা আবু ত্ব-হা মুহাম্মদ আদনানের গুম সংবাদে। হঠাৎ করে সংসদে ২ জন বিএনপি নেতা এই নিখোঁজ ইস্যু ধরে বক্তব্য দিলে আলোচনায় আসে ব্যাপারটি। এরপরেই সামনে আসতে শুরু করেছে কিছু অবাক করা বিষয়।\nরংপুর মহানগরীর সেন্ট্রাল রোডের আহলে হাদিস মসজিদ-সংলগ্ন গলিতে পৈতৃক বাসা মাওলানা ত্বহার। বিয়ের পর স্ত্রী-সন্তানদের নিয়ে শালবন এলাকার চেয়ারম্যানের গলিতে একটি ভাড়া বাসায় বসবাস করতেন তিনি। আদনানের দুই স্ত্রী। প্রথম স্ত্রীর নাম আবিদা নুর। প্রথম স্ত্রীর ঘরে তিন বছরের একটি মেয়ে ও দেড় বছর বয়সী একটি ছেলেসন্তান আছে।\nদ্বিতীয় স্ত্রী সাবিকুন নাহার সারা মিরপুর আল ইদফান ইসলামী গার্লস মাদ্রাসার পরিচালক ও শিক্ষক। মাত্র ৩ মাস আগে তাদের বিয়ে হয়েছিল। এখানেই যত বিপত্তি; মিরপুর আল ইদফান ইসলামী গার্লস মাদ্রাসাটি একটি চিহ্নিত জামাত-শিবির নিয়ন্ত্রিত প্রতিষ্ঠান। এবং এই সাবিকুন নাহার ইসলামি ছাত্রী সংস্থার একজন উচ্চ পদস্থ নেত্রী।\nশিবিরের রগ কাটা-বোমাবাজি শাখাটির মতই একদল ব্রেইন ওয়াশড নারীদের নিয়ে গঠিত ‘ইসলামি ছাত্রী সংস্থা’। যাদের প্রধান কাজ হল জামাত-শিবিরের বড় বড় নেতা ও তাদের পৃষ্ঠপোষকদের মনোরঞ্জন করা। মিরপুর আল ইদফান ইসলামী গার্লস মাদ্রাসাটিও বিএনপি-জামাত-হেফাজতের নেতাবৃন্দের জন্য একটা প্রমোদ কেন্দ্র। এই মাদ্রাসার পরিচালক সাবিকুন নাহারের সাথে মাত্র ৩ মাস আগে বিয়ে হয় মাওলানা ত্বহার।\nঅদ্ভুত বিষয় হল, সারা দেশব্যাপী যখন ত্বহার জন্য শোরগোল চলছে তখন সংবাদ সম্মেলনে, ফেসবুকে এবং থানা পুলিশেও শুধু ২য় স্ত্রী সাবিকুন নাহারকেই দেখা যাচ্ছে। ১ম স্ত্রী কোথায়? তার কি কোন মাথাব্যাথা নেই? সচেতন ব্যক্তিরা বলছেন, সাবিকুন নাহারকে রিমান্ডে নিলেই বেরিয়ে আসবে ত্বহা নিখোঁজ রহস্য।